REPUBLIKA SRBIJA

NARODNA SKUPŠTINA

Odbor za administrativno - budžetska i

mandatno - imunitetska pitanja

21 broj: 400-4404/14

05.12.2014. godine

B e o g r a d

## PREDLOG

## SKUPŠTINSKOG BUDžETA

## ZA 2015. GODINU

Beograd, 2014. godine

SKUPŠTINSKI BUDžET ZA 2015. GODINU

Član 1.

Ovim predlogom skupštinskog budžeta za 2015. godinu utvrđuje se obim potrebnih sredstava za finansiranje nadležnosti Narodne skupštine za 2015. godinu, u skladu sa budžetskim klasifikacijama utvrđenim Zakonom o budžetskom sistemu.

Član 2.

Rashodi i izdaci Narodne skupštine za 2015. godinu utvrđuju se u ukupnom iznosu od 1.781.786.000 dinara. Utvrđeni iznos rashoda finansiraće se iz budžeta Republike Srbije.

Član 3.

Utvrđeni iznos ukupnih rashoda sastoji se od:

**FUNKCIJA** 110 - Izvršni i zakonodavni organi, finansijski i fiskalni poslovi i spoljni poslovi

**Program**: Politički sistem - zakonodavna vlast

**Svrha programa**: Narodna skupština je najviše predstavničko telo i nosilac ustavotvorne i zakonodavne vlasti u Republici Srbiji, koja u okviru svojih nadležnosti vrši: predstavničku, zakonodavnu, izbornu i kontrolnu funkciju.

**Pravni osnov za sprovođenje programa:** Članom 4. Ustava Republike Srbije utvrđeno je načelo podele vlasti na tri grane: zakonodavnu, izvršnu i sudsku.

Čl. 98 - 110. Ustava utvrđen je položaj, nadležnost, sastav Narodne skupštine, izbor narodnih poslanika i konstituisanje Narodne skupštine, položaj narodnih poslanika, imunitet narodnog poslanika, predsednik i potpredsednici Narodne skupštine, način odlučivanja u Narodnoj skupštini, zasedanja Narodne skupštine, pravo predlaganja zakona, referendum i raspuštanje Narodne skupštine.

Zakonom o Narodnoj skupštini utvrđen je položaj, nadležnost, organizacija i način rada i odlučivanja Narodne skupštine, položaj, prava i dužnosti narodnih poslanika, amblemi, simboli i obeležja Narodne skupštine, odnos Narodne skupštine prema drugim državnim organima, međunarodna saradnja, upravljanje imovinom koju koristi Narodna skupština, finansiranje Narodne skupštine, položaj Službe Narodne skupštine, kao i druga pitanja od značaja za rad Narodne skupštine.

Poslovnikom Narodne skupštine uređuju se organizacija i rad Narodne skupštine i način ostvarivanja prava i dužnosti narodnih poslanika, u skladu sa Zakonom o Narodnoj skupštini.

**Odgovorno lice programa:** generalni sekretar Narodne skupštine (član 64. Zakona o Narodnoj skupšini, čl. 35. i 293. Poslovnika Narodne skupštine i tačka 6. Odluke o organizaciji i radu Službe Narodne skupštine).

**Opis programa**: Narodna skupština kao nosilac ustavotvorne i zakonodavne vlasti: donosi i menja Ustav; odlučuje o promeni granice Republike Srbije; raspisuje republički referendum; potvrđuje međunarodne ugovore kad je zakonom predviđena obaveza njihovog potvrđivanja; odlučuje o ratu i miru i proglašava ratno i vanredno stanje; nadzire rad službi bezbednosti; donosi zakone i druge opšte akte iz nadležnosti Republike Srbije; daje prethodnu saglasnost na statut autonomne pokrajine; usvaja strategiju odbrane; usvaja plan razvoja i prostorni plan; usvaja budžet i završni račun Republike Srbije, na predlog Vlade; daje amnestiju za krivična dela; bira sudije Ustavnog suda i odlučuje o njihovom razrešenju i prestanku mandata; bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije; bira sudije i zamenike javnih tužilaca, u skladu sa Ustavom i zakonom; bira i razrešava guvernera Narodne banke Srbije i Savet guvernera; bira i razrešava Zaštitnika građana; bira i razrešava i druge funkcionere određene zakonom; vrši nadzor nad radom: Vlade i odlučuje o prestanku mandata Vlade i ministara; službi bezbednosti; guvernera Narodne banke Srbije; Zaštitnika građana; drugih organa i tela u skladu sa zakonom; razmatra predstavke i predloge građana; održava sastanke sa građanima u Narodnoj skupštini i u kancelarijama Narodne skupštine van sedišta Narodne skupštine (narodni poslanici).

Narodna skupština u okvirima svojih nadležnosti ostvaruje međunarodnu saradnju u cilju očuvanja i razvoja mira, dobrosusedskih odnosa i ravnopravne saradnje sa svim narodima i državama sveta (upućivanje stalnih delegacija u parlamentarne skupštine međunarodnih organizacija; razmena delegacija sa međunarodnim organizacijama; učešće narodnih poslanika na konferencijama i savetovanjima; interparlamentarni dijalog i drugi oblici saradnje sa Evropskim parlamentom; pokretanje i učešće na zajedničkim projektima sa predstavničkim telima drugih država, parlamentarnim skupštinama i međunarodnim organizacijama; upućivanje delegacije Narodne skupštine, predsednika Narodne skupštine ili pojedinih narodnih poslanika u posete predstavničkim telima drugih država i prijem delegacija predstavničkih tela drugih država; razmena informacija, drugih materijala i publikacija; obrazovanje poslaničkih grupa prijateljstva).

**Cilj programa**: Vršenje nadležnosti Narodne skupštine u skladu sa Ustavom, zakonima i Poslovnikom Narodne skupštine i načelom vladavine prava koje se ostvaruje slobodnim i neposrednim izborima, ustavnim jemstvima ljudskih i manjinskih prava, podelom vlasti, nezavisnom sudskom vlašću i povinovanjem vlasti Ustavu i zakonu.

**Indikator:** Unapređenje zakonodavstva, javnih politika i procedura za njihovo sprovođenje, obezbeđenje političke stabilnosti, pravne sigurnosti i stvaranje ambijenta za ekonomski prosperitet Republike Srbije i njenih građana.

**Programska aktivnost**: Vršenje funkcije narodnog poslanika

**Svrha programske aktivnosti:** Narodnu skupštinu čini 250 narodnih poslanika koji se biraju na slobodnim i neposrednim izborima, tajnim glasanjem, po pravilu na svake četiri godine. Narodni poslanici predstavljaju građane koji su nosioci suvereniteta. Narodni poslanik stiče prava i dužnosti utvrđene Ustavom i zakonom danom potvrđivanja mandata.

**Pravni osnov za sprovođenje programske aktivnosti:**

Pravni osnov sadržan je u čl. 102, 103, 107. i 108. Ustava (mandat narodnog poslanika počinje da teče danom potvrđivanja mandata u Narodnoj skupštini i traje četiri godine, narodni poslanik slobodno raspolaže svojim mandatom, uživa imunitet, i ima pravo predlaganja zakona, drugih propisa i opštih akata).

Čl. 36 - 46. Zakona o Narodnoj skupštini uređuju se položaj, prava i dužnosti narodnih poslanika koje stiče danom potvrđivanja mandata.

Čl. 283 – 288. Poslovnika Narodne skupštine uređuju se prava i dužnosti narodnih poslanika i način njihovog ostvarivanja.

**Odgovorno lice za sprovođenje programske aktivnosti:** generalni sekretar Narodne skupštine

**Opis programske aktivnosti:** Narodni poslanik: predlaže zakone i druge akte; predlaže autentično tumačenje zakona; podnosi amandmane na predloge zakona i drugih akata; učestvuje u raspravi i odlučivanju o predlogu zakona i drugih akata na sednicama Narodne skupštine i njenih radnih tela; učestvuje u podnošenju predloga za raspisivanje referenduma o pitanjima koja se uređuju zakonom; podnosi predlog za obrazovanje komisije ili anketnog odbora; podnosi predlog za sprovođenje javnog slušanja o pitanjima od javnog interesa; predlaže izmene i dopune predloženog dnevnog reda; postavlja poslanička pitanja; učestvuje u podnošenju interpelacije i predloga za glasanje o nepoverenju Vladi ili članu Vlade; održava konferencije za novinare u prostorijama Narodne skupštine; preduzima i druge radnje u vršenju poslaničke funkcije, u skladu sa Poslovnikom Narodne skupštine.

Narodni poslanik je dužan da: učestvuje u radu Narodne skupštine i njenih odbora; postupa u skladu sa odlukama nadležnog odbora Narodne skupštine, kojima se uređuju prava i dužnosti narodnih poslanika; čuva podatke koji predstavljaju tajnu i posle prestanka poslaničke funkcije; svojim ukupnim ponašanjem čuva ugled, poštuje dostojanstvo i red na sednici Narodne skupštine, odbora i poslaničkih grupa; obraća se drugim narodnim poslanicima sa uvažavanjem, bez uvredljivih izraza i iznošenja činjenica i ocena koje se odnose na privatni život drugih lica; odnosi se odgovorno i racionalno prema sredstvima budžeta Republike Srbije koja su namenjena za rad Narodne skupštine; podnosi izveštaj nadležnom državnom organu o svojoj imovini i prihodima, u skladu sa zakonom i izvršava druge obaveze u skladu sa zakonom i Poslovnikom Narodne skupštine.

Narodni poslanik ima pravo da bude blagovremeno i potpuno obavešten o svim pitanjima iz nadležnosti Narodne skupštine, kao i pravo da traži obaveštenja koja su mu potrebna za obavljanje poslaničke funkcije od predsednika Narodne skupštine, predsednika odbora i drugih radnih tela Narodne skupštine, predsednika Vlade, člana Vlade i funkcionera u drugim republičkim organima i organizacijama.

Narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako mu je prestala funkcija narodnog poslanika u vreme trudnoće i porođaja, u visini plate koju je imao na dan prestanka funkcije, a najduže godinu dana i dr.

**Cilj programske aktivnosti:** Sprovođenje zakonodavne, kontrolne, izborne i predstavničke funkcije Narodne skupštine

**Indikator programske aktivnosti:**

Narodna skupština je nadležna da poziva članove Vlade na sednicu Narodne skupštine na kojoj se postavljaju poslanička pitanja ili pitanja u vezi sa aktuelnom temom : Da / Ne

Broj pismenih pitanja za članove Vlade: a) koja su upućena, b) na koja je odgovoreno, godišnje a) Broj: \_\_\_\_\_\_

Narodna skupština je nadležna da dobije sve relevantne dokumente od izvršne vlasti: Da / Ne

Procenat sednica odbora na godišnjem nivou na kojima se razmatra nadzor nad radom Vlade, odnosno ministarstava: \_\_\_\_\_%

Procenat razmatranih predloga zakona na sednicama Narodne skupštine koji sadrže: a) rodnu analizu, b) fiskalnu analizu i c) analizu sa aspekta ljudskih prava a) \_\_\_\_\_%

Broj sati: a) sednica Narodne skupštine, b) sednica odbora na kojima se razmatraju predlozi zakona a) Broj: \_\_\_\_\_\_

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| FUNKCIJA 110 - Izvršni i zakonodavni organi, finansijski i fiskalni poslovi i spoljni poslovi   |  |  |  | | --- | --- | --- | | Ekonomska klasifikacija | Namena sredstava | Sredstva iz budžeta | | 411 | PLATE, DODACI I NAKNADE ZAPOSLENIH (ZARADE) | 275.000.000 | | 4111 | Plate, dodaci i naknade zaposlenih | 275.000.000 | | 412 | SOCIJALNI DOPRINOSI NA TERET POSLODAVCA | 49.226.000 | | 4121 | Doprinos za penzijsko i invalidsko osiguranje | 33.000.000 | | 4122 | Doprinos za zdravstveno osiguranje | 14.163.000 | | 4123 | Doprinos za nezaposlenost | 2.063.000 | | 413 | NAKNADE U NATURI | 1.000.000 | | 4131 | Naknade u naturi | 1.000.000 | | 414 | SOCIJALNA DAVANjA ZAPOSLENIMA | 1.000.000 | | 4141 | Naknada za vreme odsustvovanja s posla na teret fondova | 1.000.000 | | 415 | NAKNADE TROŠKOVA ZA ZAPOSLENE | 5.000.000 | | 4151 | Naknade troškova za zaposlene | 5.000.000 | | 417 | POSLANIČKI DODATAK | 130.000.000 | | 4171 | Poslanički dodatak | 130.000.000 | | 421 | STALNI TROŠKOVI | 100.000 | | 4211 | Troškovi platnog prometa i bankarskih usluga | 50.000 | | 4214 | Usluge komunikacija | 50.000 | | 422 | TROŠKOVI PUTOVANjA | 150.000.000 | | 4221 | Troškovi službenih putovanja u zemlji | 125.000.000 | | 4222 | Troškovi službenih putovanja u inostranstvo | 25.000.000 | | 423 | USLUGE PO UGOVORU | 100.000 | | 4234 | Usluge informisanja | 20.000 | | 4237 | Reprezentacija | 50.000 | | 4239 | Ostale usluge | 30.000 | | 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 1.000 | | 4824 | Novčane kazne nametnute od jednog nivoa vlasti drugom | 1.000 | | 483 | NOVČANE KAZNE I PENALI PO REŠENjU SUDA | 1.000 | | 4831 | Novčane kazne i penali po rešenju sudova i sudskih tela | 1.000 | |  | UKUPNO FUNKCIJA 110: | 611.428.000 | |

|  |  |  |  |  |  |  |
| --- | --- | --- | --- | --- | --- | --- |
| **FUNKCIJA 130** - Opšte usluge  **Program:** Funkcionisanje Službe Narodne skupštine  **Svrha programa**: Obavljanje stručnih, administrativno-tehničkih i drugih poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini, Republičke izborne komisije, kao i drugih poslova u skladu sa zakonom, Poslovnikom Narodne skupštine i drugim aktima Narodne skupštine i njenih radnih tela.  **Pravni osnov za sprovođenje programa:** Pravni osnov je sadržan u čl. 68 – 70. Zakona o Narodnoj skupštini kojima je utvrđeno da stručne i druge poslove za potrebe Narodne skupštine obavlja Služba Narodne skupštine kojom rukovodi generalni sekretar, da se organizacija i rad Službe uređuje odlukom Narodne skupštine, kao i da se na prava i obaveze državnih službenika i nameštenika u Službi primenjuju zakoni i drugi propisi koji se odnose na državne službenike i nameštenike u državnim organima, opšti propisi o radu i poseban kolektivan ugovor za državne organe.  Odlukom o organizaciji i radu Službe Narodne skupštine uređuju se organizacija i rad Službe, utvrđuju organizacione jedinice u okviru kojih se grupišu istovrsni ili srodni i međusobno povezani poslovi, određuju i razvrstavaju položaji i radna mesta zaposlenih u Službi i uređuju druga pitanja od značaja za rad Službe.  Članom 293. Poslovnika utvrđuju se poslovi koje Služba obavlja za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini.  **Odgovorno lice za sprovođenje programa:** generalni sekretar Narodne skupštine  **Opis programa**: Služba Narodne skupštine obavlja stručne i druge poslove za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine i poslaničkih grupa u Narodnoj skupštini, i to: priprema i organizuje sednice Narodne skupštine i njenih radnih tela i izrađuje izveštaje, zapisnike i stenografske beleške sa tih sednica; izrađuje tekstove usvojenih zakona i drugih opštih akata, radi objavljivanja; priprema i čuva izvornike zakona i drugih opštih akata koje donosi Narodna skupština; priprema projekcije potrebnih sredstava za rad Narodne skupštine i njenih radnih tela; obavlja stručne i druge poslove u vezi s ostvarivanjem međunarodne parlamentarne saradnje; priprema predloge akata i drugih materijala na zahtev narodnih poslanika i radnih tela Narodne skupštine; daje usmena i pisana stručna mišljenja o pitanjima iz nadležnosti Narodne skupštine, na zahtev narodnih poslanika, radnih tela Narodne skupštine i poslaničkih grupa u Narodnoj skupštini; obrađuje i prosleđuje predstavke i predloge nadležnom organu i obaveštava njihove podnosioce o tome; prikuplja, obrađuje, čuva i daje na korišćenje i razmenu informativno-dokumentacione materijale potrebne za rad narodnih poslanika, radnih tela Narodne skupštine i poslaničkih grupa u Narodnoj skupštini; organizuje saradnju s predstavnicima sredstava javnog informisanja i obezbeđuje uslove za njihov rad; obavlja poslove u vezi s ostvarivanjem statusnih i materijalnih prava narodnih poslanika; uređuje i izdaje odgovarajuće publikacije informativnog karaktera; obavlja poslove kancelarijskog poslovanja, računovodstvenih, materijalno-finansijskih i administrativno-tehničkih poslova.  **Cilj programa:** Obezbeđivanje uslova za stručno, kvalitetno, efikasno i ekonomično obavljanje poslova za potrebe Narodne skupštine i njenih radnih tela, narodnih poslanika, predsednika i potpredsednika Narodne skupštine, poslaničkih grupa u Narodnoj skupštini i Republičke izborne komisije, stvaranje organizacionih, kadrovskih i drugih uslova za obavljanje poslova radi ostvarivanja nadležnosti Narodne skupštine.  **Indikator programa:**  - Mera u kojoj zaposleni pružaju stručnu podršku narodnim poslanicima za potrebe istraživanja: Značajna / osrednja / niska  - Narodna skupština aktivno objavljuje informacije o svom radu: Značajna / osrednja / niska  **Programska aktivnost:** pružanje stručne podrške narodnim poslanicima u obavljanju poslaničke funkcije  **Svrha programske aktivnosti:** Stručno, kvalitetno, efikasno, ekonomično, nepristrasno i politički neutralno obavljanje poslova za potrebe narodnih poslanika  **Pravni osnov za sprovođenje programske aktivnosti:**  Pravni osnov je sadržan u Pravilniku o unutrašnjem uređenju i sistematizaciji radnih mesta u Službi Narodne skupštine 03 broj 02-3937/11 od 21. novembra 2011. godine sa izmenama i dopunama od 18. decembra 2012. godine i 29. aprila 2013. godine, kojim se utvrđuju: naziv i delokrug unutrašnjih jedinica, ovlašćenja i odgovornosti rukovodilaca unutrašnjih jedinica, način saradnje Službe Narodne skupštine sa drugim organima i organizacijama, radna mesta državnih službenika na položaju, izvršilačka radna mesta po svakom zvanju (za državne službenike) i svakoj vrsti radnih mesta (za nameštenike), nazivi radnih mesta, opisi poslova radnih mesta i zvanja (za državne službenike), odnosno vrste (za nameštenike) u koja su radna mesta razvrstana, uslovi za rad zaposlenog na radnom mestu, kao i broj državnih službenika na položaju, državnih službenika na izvršilačkim radnim mestima i nameštenika za svako radno mesto.  **Odgovorno lice programa programske aktivnosti:** generalni sekretar Narodne skupštine  **Opis programske aktivnosti:** U Službi Narodne skupštine obavljaju se raznovrsni poslovi koji obuhvataju: analizu zakona, predloga zakona i drugih akata iz delokruga rada odbora; pripremu i organizovanje sednica radnih tela, izradu izveštaja i pripremu akata i informacija o pitanjima koja se razmatraju na sednicama radnih tela; davanju stručnih mišljenja u vezi s pitanjima koja razmatraju radna tela; pripremi amandmana na predloge zakona, drugih propisa i opštih akata za potrebe odbora; praćenje izvršavanja zaključaka radnih tela, izradu akata od značaja za sprovođenje kontrolne, odnosno izborne funkcije Narodne skupštine; organizovanje javnog slušanja; pripremu analiza i informacija o inicijativama, peticijama, predstavkama i predlozima građana, udruženja i organizacija; stručnu i administrativnu podršku narodnim poslanicima (priprema i stručna obrada amandmana koji se podnose na predloge zakona i drugih akata, pružanje stručne pomoći narodnim poslanicima u vezi sa primenom važećih propisa i primenom Poslovnika i drugih akata Narodne skupštine); stručnu pripremu i organizovanje sastanaka narodnih poslanika sa građanima, predstavnicima državnih organa, organizacija i tela; analizu predloga zakona i drugog opšteg akta sa aspekta usklađenosti propisa sa propisima EU; izradu tabele o usklađenosti predloga zakona i drugog opšteg akta koje podnose narodni poslanici, sa propisima EU; pripremu uporednih pregleda propisa EU i informacije o potrebi usaglašavanja važećih propisa sa propisima EU; ostvarivanje saradnje sa: Delegacijom EU u Beogradu, diplomatskim misijama zemalja članica EU i misijama drugih međunarodnih organizacija i organizacijama civilnog društva.  Obavljanje navedenih poslova zahteva stalno stručno usavršavanje zaposlenih u Službi Narodne skupštine kroz radionice, seminare i druge načine u cilju razmene iskustava sa državnim službenicima zemalja članica EU kako bi se usaglasilo poslovanje u skladu sa zahtevima EU.  **Cilj programske aktivnosti:** Obezbeđivanje kontinuiranog razvoja Službe, otvorenost za uvođenje savremenih tehnologija, jačanje odgovornosti zaposlenih u Službi u cilju blagovremenog i kvalitetnog obavljanja poslova i stvaranje osnova za stalno stručno usavršavanje i napredovanje zaposlenih u Službi, saglasno potrebama i mogućnostima Narodne skupštine.  **Indikator programske aktivnosti:**  - Postojanje programa stručnog usavršavanja za zaposlene u Službi: Da / Ne  - Broj obuka i seminara za zaposlene u Službi: Broj  - Informacije o radu Narodne skupštine postavljaju se na internet stranici: Da / Ne  FUNKCIJA 130 - Opšte usluge | | | | |  |  |
| Ekonomska klasifikacija | Namena sredstava | Sredstva iz budžeta |
| 411 | PLATE, DODACI I NAKNADE ZAPOSLENIH (ZARADE) | 411.752.000 |
| 4111 | Plate, dodaci i naknade zaposlenih | 411.752.000 |
| 412 | SOCIJALNI DOPRINOSI NA TERET POSLODAVCA | 73.706.000 |
| 4121 | Doprinos za penzijsko i invalidsko osiguranje | 49.411.000 |
| 4122 | Doprinos za zdravstveno osiguranje | 21.206.000 |
| 4123 | Doprinos za nezaposlenost | 3.089.000 |
| 413 | NAKNADE U NATURI | 1.000 |
| 4131 | Naknade u naturi | 1.000 |
| 414 | SOCIJALNA DAVANjA ZAPOSLENIMA | 3.500.000 |
| 4141 | Naknada za vreme odsustvovanja s posla na teret fondova | 2.500.000 |
| 4144 | Pomoć u medicinskom lečenju zaposlenog ili članova uže porodice i druge pomoći zaposlenom | 1.000.000 |
| 415 | NAKNADE TROŠKOVA ZA ZAPOSLENE | 18.000.000 |
| 4151 | Naknade troškova za zaposlene | 18.000.000 |
| 416 | NAGRADE ZAPOSLENIMA I OSTALI POSEBNI RASHODI | 5.000.000 |
| 4161 | Nagrade zaposlenima i ostali posebni rashodi | 5.000.000 |
| 421 | STALNI TROŠKOVI | 179.300.000 |
| 4211 | Troškovi platnog prometa i bankarskih usluga | 900.000 |
| 4212 | Energetske usluge | 53.000.000 |
| 4213 | Komunalne usluge | 25.000.000 |
| 4214 | Usluge komunikacija | 94.400.000 |
| 4215 | Troškovi osiguranja | 4.000.000 |
| 4216 | Zakup imovine i opreme | 1.000.000 |
| 4219 | Ostali troškovi | 1.000.000 |
| 422 | TROŠKOVI PUTOVANjA | 16.200.000 |
| 4221 | Troškovi službenih putovanja u zemlji | 4.400.000 |
| 4222 | Troškovi službenih putovanja u inostranstvo | 11.800.000 |
| 423 | USLUGE PO UGOVORU | 127.600.000 |
| 4231 | Administrativne usluge | 19.950.000 |
| 4232 | Kompjuterske usluge | 26.600.000 |
| 4233 | Usluge obrazovanja i usavršavanja zaposlenih | 15.850.000 |
| 4234 | Usluge informisanja | 23.600.000 |
| 4235 | Stručne usluge | 26.500.000 |
| 4237 | Reprezentacija | 5.900.000 |
| 4239 | Ostale opšte usluge | 9.200.000 |
| 424 | SPECIJALIZOVANE USLUGE | 500.000 |
| 4243 | Medicinske usluge | 500.000 |
| 425 | TEKUĆE POPRAVKE I ODRŽAVANjE | 77.000.000 |
| 4251 | Tekuće popravke i održavanje zgrada i objekata | 48.000.000 |
| 4252 | Tekuće popravke i održavanje opreme | 29.000.000 |
| 426 | MATERIJAL | 69.750.000 |
| 4261 | Administrativni materijal | 47.750.000 |
| 4263 | Materijali za obrazovanje i usavršavanje zaposlenih | 9.000.000 |
| 4267 | Medicinski materijal | 100.000 |
| 4268 | Materijali za održavanje higijene i ugostiteljstvo | 7.000.000 |
| 4269 | Materijali za posebne namene | 5.900.000 |
| 462 | DOTACIJE MEĐUNARODNIM ORGANIZACIJAMA | 20.000.000 |
| 4621 | Tekuće dotacije međunarodnim organizacijama | 20.000.000 |
| 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 1.000 |
| 4824 | Novčane kazne nametnute od jednog nivoa vlasti drugom | 1.000 |
| 483 | NOVČANE KAZNE I PENALI PO REŠENjU SUDA | 1.000 |
| 4831 | Novčane kazne i penali po rešenju sudova i sudskih tela | 1.000 |
| 511 | ZGRADE I GRAĐEVINSKI OBJEKTI | 100.000.000 |
| 5113 | Kapitalno održavanje zgrada i objekata | 95.000.000 |
| 5114 | Projektno planiranje | 5.000.000 |
| 512 | MAŠINE I OPREMA | 37.000.000 |
| 5122 | Administrativna oprema | 37.000.000 |
| 515 | NEMATERIJALNA IMOVINA | 5.000.000 |
| 5151 | Nematerijalna imovina | 5.000.000 |
| UKUPNO FUNKCIJA 130: | | 1,144,311,000 |

**FUNKCIJA 130** - Opšte usluge – Republička izborna komisija

**Programska aktivnost:** Obezbeđivanje uslova za rad Republičke izborne komisije

**Svrha programske aktivnosti:** Obezbeđivanje finansijskih sredstava za finansiranje redovnog rada Republičke izborne komisije u 2015. godini i, obavljanje stručnih, administrativno-tehničkih i drugih poslova za potrebe Republičke izborne komisije od strane Službe Narodne skupštine

**Pravni osnov programske aktivnosti:** Na osnovu člana 35. Zakona o izboru narodnih poslanika („Službeni glasnik RS“, br. 35/00, 57/03–odluka US, 72/03-dr. zakon, 18/04, 85/05-dr. zakon, 101/05-dr. zakon, 104/09-dr. zakon, 28/11-odluka US i 36/11), uslove za rad Republičke izborne komisije obezbeđuje Narodna skupština.

U skladu sa tačkom 2. Odluke o organizaciji i radu Službe Narodne skupštine, Služba Narodne skupštine obavlja stručne, administrativno-tehničke i druge poslove za potrebe Republičke izborne komisije.

**Opis programske aktivnosti:** Republička izborna komisija je organ za sprovođenje izbora obrazovan Zakonom o izboru narodnih poslanika.

Na osnovu člana 6. Zakona o izboru narodnih poslanika (u daljem tekstu: Zakon), Republička izborna komisija je organ za sprovođenje izbora za narodne poslanike Narodne skupštine.

U skladu sa članom 92. Zakona, Republička izborna komisija vrši popunu upražnjenog poslaničkog mesta, u slučaju prestanka mandata narodnog poslanika pre isteka vremena na koje je izabran.

Na osnovu člana 7. Zakona o izboru predsednika Republike („Službeni glasnik RS“, br. 111/07 i 104/09), Republička izborna komisija je organ koji sprovodi izbore za predsednika Republike.

Na osnovu člana 60. stav 1. Zakona o nacionalnim savetima nacionalnih manjina („Službeni glasnik RS“, br. 72/09, 20/14 – odluka US i 55/14), Republička izborna komisija je organ nadležan za sprovođenje neposrednih izbora za članove nacionalnih saveta nacionalnih manjina.

U skladu sa članom 41. Zakona o nacionalnim savetima nacionalnih manjina, Republička izborna komisija vrši popunu upražnjenog mesta člana nacionalnog saveta nacionalne manjine, u slučaju prestanka mandata člana nacionalnog saveta pre isteka vremena na koje je izabran.

**U 2015. godini nije planirano održavanje izbora za narodne poslanike Narodne skupštine (poslednji izbori su održani marta 2014. godine, tako da bi naredni trebalo da se održe 2018. godine), niti je planirano održavanje izbora za predsednika Republike (poslednji izbori su održani maja 2012. godine, tako da bi naredni trebalo da se održe 2017. godine), kao ni neposrednih izbora za članove nacionalnih saveta nacionalnih manjina (poslednji neposredni izbori su održani oktobra 2014. godine, tako da će se naredni neposredni izbori održati 2018. godine).** Imajući navedeno u vidu, u 2015. godini, Narodna skupština treba da obezbedi uslove za redovan rad Republičke izborne komisije, koji podrazumeva eventualnu popunu upražnjenih mesta narodnih poslanika, odnosno članova nacionalnih saveta nacionalnih manjina, u slučaju da nekom narodnom poslaniku, odnosno članu nacionalnog saveta prestane mandat pre isteka vremena na koje je izabran. Imajući u vidu da Republička izborna komisija radi u sednicama, aktivnosti Službe Narodne skupštine su usmerene na pripremu i organizaciju sednica Republičke izborne komisije, uključujući i izradu akata proisteklih iz odluka donetih na tim sednicama. Osim toga, Služba Narodne skupštine obavlja i druge stručne i administrativne poslove za potrebe Republičke izborne komisije u cilju izvršavanja zakonskih obaveza kao npr. postupanje po zahtevima za pristup informacijama od javnog značaja.

Finansijska sredstva planirana za ovu programsku aktivnost planiraju se i za pokrivanje troškova Republičke izborne komisije u skladu sa Odlukom Republičke izborne komisije o naknadama i drugim troškovima vezanim za rad Republičke izborne komisije 02 Broj 120-163/09 od 15. jula 2009. godine.

**Cilj programske aktivnosti:** Stručno, blagovremeno i potpuno izvršavanje poslova neophodnih za nesmetan rad Republičke izborne komisije

**Indikator programske aktivnosti:**

Procenat sednica Republičke izborne komisije na godišnjem nivou na kojima se vrši popuna upražnjenih mesta u Narodnoj skupštini: \_\_\_\_\_%

Procenat sednica Republičke izborne komisije na godišnjem nivou na kojima se vrši popuna upražnjenih mesta u nacionalnim savetima nacionalnih manjina: \_\_\_\_\_%

|  |  |  |
| --- | --- | --- |
| FINANSIJSKI PLAN REPUBLIČKE IZBORNE KOMISIJE  ZA 2015. GODINU | | |
| Ekonomska klasifikacija | Namena sredstava | Plan za 2015. godinu |
| 1 | 2 | 3 |
| 416 | NAGRADE ZAPOSLENIMA I OSTALI POSEBNI RASHODI | 22.645.000 |
| 4161 | Nagrade zaposelnima i ostali posebni rashodi | 22.645.000 |
| 421 | STALNI TROŠKOVI | 600.000 |
| 4214 | Usluge komunikacija | 600.000 |
| 422 | TROŠKOVI PUTOVANjA | 1.600.000 |
| 4221 | Troškovi službenih putovanja u zemlji | 1.300.000 |
| 4222 | Troškovi službenih putovanja u inostranstvo | 300.000 |
| 423 | USLUGE PO UGOVORU | 800.000 |
| 4231 | Administrativne usluge | 50.000 |
| 4233 | Usluge obrazovanja i usavršavanja zaposlenih | 150.000 |
| 4234 | Usluge informisanja | 100.000 |
| 4235 | Stručne usluge | 200.000 |
| 4237 | Reprezentacija | 100.000 |
| 4239 | Ostale opšte usluge | 200.000 |
| 426 | MATERIJAL | 100.000 |
| 4261 | Administrativni materijal | 100.000 |
| 462 | DOTACIJE MEĐUNARODNIM ORGANIZACIJAMA | 300.000 |
| 4621 | Tekuće dotacije međunarodnim organizacijam | 300.000 |
| 482 | POREZI, OBAVEZNE TAKSE I KAZNE NAMETNUTE OD JEDNOG NIVOA VLASTI DRUGOM | 1.000 |
| 4824 | Novčane kazne nametnute od jednog nivoa vlasti drugom | 1.000 |
| 483 | NOVČANE KAZNE I PENALI PO REŠENjU SUDA | 1.000 |
| 4831 | Novčane kazne i penali po rešenju sudova i sudskih tela | 1.000 |
| UKUPNO | | 26.047.000 |

**Odgovorno lice:** generalni sekretar Narodne skupštine ipredsednik i sekretar Republičke izborne komisije, kao nalogodavci za raspolaganje sredstvima opredeljenim za rad Republičke izborne komisije.

Član 4.

Sredstva utvrđena ovim predlogom skupštinskog budžeta iskazuju se u Zakonu o budžetu Republike Srbije za 2015. godinu u okviru posebnog razdela.

**O B R A Z L O Ž E Nj E**

**I PRAVNI OSNOV ZA DONOŠENjE SKUPŠTINSKOG BUDžETA**

Pravni osnov za donošenje skupštinskog budžeta sadržan je u članu 64. Zakona o Narodnoj skupštini („Službeni glasnik RS“, broj 9/10), kojim je uređeno da Narodna skupština samostalno utvrđuje i raspolaže sredstvima za njen rad (u daljem tekstu: skupštinski budžet).

Postupak za utvrđivanje skupštinskog budžeta utvrđen je članom 65. Zakona o Narodnoj skupštini i čl. 179. do 181. Poslovnika Narodne skupštine („Službeni glasnik RS“, broj 20/12 – prečišćen tekst).

Članom 65. stav 1. Zakona o Narodnoj skupštini propisano je da generalni sekretar Narodne skupštine priprema predlog skupštinskog budžeta u skladu sa zakonom kojim se uređuje budžetski sistem i Poslovnikom Narodne skupštine i podnosi ga nadležnom odboru Narodne skupštine.

Članom 65. stav 1. alineja 12. Poslovnika Narodne skupštine propisano je da Odbor za administrativno - budžetska i mandatno - imunitetska pitanja (u daljem tesktu: Odbor) utvrđuje skupštinski budžet.

Članom 179. Poslovnika Narodne skupštine predviđeno je da se predlog skupštinskog budžeta podnosi s obrazloženjem koje sadrži pravni osnov za njegovo donošenje i obrazloženje predloga potrebnih sredstava za rad Narodne skupštine, i priprema na osnovu uputstva za pripremu budžeta, koje dostavlja ministarstvo nadležno za poslove finansija.

Članom 65. stav 2. Zakona o Narodnoj skupštini i članom 180. Poslovnika Narodne skupštine predviđeno je da Odbor, nakon razmatranja predloga skupštinskog budžeta, utvrđuje predlog skupštinskog budžeta, koji dostavlja ministarstvu nadležnom za finansije (u daljem tekstu: Ministarstvo) na mišljenje.

Članom 65. st. 3. do 6. Zakona o Narodnoj skupštini i članom 181. Poslovnika Narodne skupštine predviđeno je da Odbor razmatra obrazloženo mišljenje Ministarstva na sednici na kojoj prisustvuje ministar. Na toj sednici usaglašavaju se stavovi ministra i članova Odbora o predlogu skupštinskog budžeta. Skupštinski budžet je utvrđen kada se o njemu na sednici Odbora postigne saglasnost. Ministarstvo, bez izmena, utvrđen skupštinski budžet uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije.

Ako se na sednici Odbora ne postigne saglasnost, Ministarstvo predlog skupštinskog budžeta koji je utvrdio Odbor, bez izmena, uključuje u nacrt budžeta Republike Srbije, a Vlada, bez izmena, u predlog zakona o budžetu Republike Srbije. U tom slučaju, Vlada u obrazloženju predloga zakona o budžetu Republike Srbije navodi razloge zbog kojih Ministarstvo smatra da predlog skupštinskog budžeta nije prihvatljiv.

**II OBRAZLOŽENjE PREDLOGA POTREBNIH SREDSTAVA**

**ZA RAD NARODNE SKUPŠTINE**

Nadležnost Narodne skupštine utvrđena je Ustavom Republike Srbije, a funkcije Narodne skupštine Zakonom o Narodnoj skupštini. Kao nosilac ustavotvorne i zakonodavne vlasti, Narodna skupština donosi i menja Ustav Republike Srbije, odlučuje o promeni granice Republike Srbije, raspisuje republički referendum, potvrđuje međunarodne ugovore kada je zakonom predviđena obaveza njihovog potvrđivanja, odlučuje o ratu i miru i proglašava ratno i vanredno stanje, nadzire rad službi bezbednosti, donosi zakone i druge opšte akte iz nadležnosti Republike Srbije, daje prethodnu saglasnost na statut autonomne pokrajine, usvaja strategiju odbrane, usvaja plan razvoja i prostorni plan, usvaja budžet i Završni račun Republike Srbije na predlog Vlade, daje amnestiju za krivična dela. U ostvarivanju izborne funkcije Narodna skupština bira Vladu, bira sudije Ustavnog suda i odlučuje o njihovom razrešenju i prestanku mandata, bira predsednika Vrhovnog kasacionog suda, predsednike sudova, Republičkog javnog tužioca i javne tužioce i odlučuje o prestanku njihove funkcije, bira sudije i zamenike javnih tužilaca u skladu sa Ustavom i zakonom, bira i razrešava guvernera Narodne banke Srbije i Savet guvernera, bira i razrešava Zaštitnika građana, bira i razrešava i druge funkcionere određene zakonom. U ostvarivanju kontrolne funkcije Narodna skupština vrši nadzor nad radom Vlade i odlučuje o prestanku mandata Vlade i ministara, službi bezbednosti, guvernera Narodne banke Srbije, Zaštitnika građana, drugih organa i tela u skladu sa zakonom.

Predlog skupštinskog budžeta za 2015. godinu pripremljen je na osnovu zakona i odluka Administrativnog odbora, odnosno Odbora za administrativno - budžetska i mandatno - imunitetska pitanja kojima su bliže uređena prava i obaveze narodnih poslanika i zaposlenih u Službi Narodne skupštine i Uputstva za izradu programskog budžeta Republike Srbije za 2015. godinu i projekcijama za 2016. i 2017. godinu broj 401-00-03538/2014-03 od 24. novembra 2014. godine, koje je doneo ministar finansija, na osnovu člana 35. Zakona o budžetskom sistemu („Službeni glasnik RS“, br. 54/09, 73/10, 101/10, 101/11, 93/12, 62/13, 63/13-ispravka, 108/13).

Članom 112. Zakona o budžetskom sistemu propisano je uvođenje programskog modela budžeta za sve korisnike budžetskih sredstava počev od donošenja zakona o budžetu Republike Srbije i odluke o budžetima lokalne vlasti za 2015. godinu. Uvođenje ovog modela budžeta deo je reforme upravljanja javnim finansijama koja stavljaju naglasak na utvrđivanje prioriteta i optimizaciju potrošnje u cilju podsticanja privrednog rasta i ekonomskog pružanja kvalitetnih usluga javne uprave.

S tim u vezi, ukazujemo na osnovne razloge za utvrđivanje nivoa sredstava za finansiranje Narodne skupštine:

Poslovnikom Narodne skupštine predviđeno je da Narodna skupština ima 20 odbora od čega 18 odbora po 17 članova, Odbor za kontrolu službi bezbednosti 9 članova i Odbor za prava deteta 20 članova, kao posebno radno telo koje čini predsednik Narodne skupštine, potpredsednici Narodne skupštine, predstavnici poslaničkih grupa u Narodnoj skupštini i predsednik Odbora za rad, socijalna pitanja, društvenu uključenost i smanjenje siromaštva. Članovi odbora imaju zamenike članova (član 28. Zakona o Narodnoj skupštini i čl. 23. i 73. Poslovnika).

Zakonom o Narodnoj skupštini i Poslovnikom predviđeno je niz prava i obaveza narodnih poslanika od značaja za rad Narodne skupštine i njenih radnih tela, za čije sprovođenje se u skupštinskom budžetu svake godine obezbeđuju potrebna finansijska sredstva:

(1) Narodni poslanik ima pravo da na sednici Narodne skupštine govori i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini);

(2) Sednice odbora mogu se održavati i van sedišta Narodne skupštine (član 42. stav 4. Poslovnika). Za realizaciju ove aktivnosti se svake godine obezbeđuju sredstva u skladu sa Uredbom o troškovima i naknadama državnih službenika i nameštenika.

(3) Odbori imaju mogućnost da održavaju i javna slušanja (član 27. stav 7. Zakona o Narodnoj skupštini i čl. 83. - 84. Poslovnika). Javno slušanje se održava na određenu temu. Na poziv predsednika odbora, pored članova odbora i narodnih poslanika, javnom slušanju mogu da prisustvuju i druga lica;

(4) Odbor može da obrazuje pododbor, a predsednik odbora posebnu radnu grupu (član 27. stav 8. Zakona o Narodnoj skupštini i član 44. stav 6. Poslovnika), u čijem radu mogu da učestvuju naučnici i stručnjaci iz određenih oblasti, u zavisnosti od pitanja koje se razmatra. Članom 27. stav 14. Zakona o Narodnoj skupštini i članom 43. Poslovnika, utvrđeno je da u radu radnih tela po pozivu mogu učestvovati i naučnici i stručnjaci;

(5) Narodna skupština može da obrazuje privremena radna tela - anketne odbore i komisije (član 27. st. 12. i 13. Zakona o Narodnoj skupštini i čl. 68. - 69. Poslovnika), s tim što se anketni odbor obrazuje iz reda narodnih poslanika, a komisija iz reda narodnih poslanika, predstavnika organa i organizacija, naučnika i stručnjaka;

(6) Predlagač zakona ima obavezu da Narodnoj skupštini, uz predlog zakona, dostavi izjavu i tabelu o usklađenosti tog predloga zakona sa propisima Evropske unije (član 151. Poslovnika). S tim u vezi, u izvršavanju zakonodavne funkcije Narodne skupštine neophodno je narodnim poslanicima i članovima odbora obezbediti stručnu podršku naučnika i stručnjaka. Stručna podrška je neophodna i u praćenju realizacije strategije pridruživanja Evropskoj uniji i predlaganju mera i inicijativa za njeno ubrzavanje u skladu sa Poslovnikom;

(7) Radi održavanja sastanaka narodnih poslanika sa građanima, postoji mogućnost otvaranja kancelarija Narodne skupštine van sedišta Narodne skupštine (član 15. stav 4. Zakona o Narodnoj skupštini). U dosadašnjem periodu ova aktivnost se sprovodila uz finansijsku podršku međunarodnih organizacija (USAID, NDI) što opet ne isključuje mogućnost Narodne skupštine da svake godine planira određena sredstava za realizaciju ovog prava;

(8) Članovi odbora imaju značajne aktivnosti u zemlji i inostranstvu, kao što su: učestvovanje na konferencijama, okruglim stolovima, seminarima i sastancima, na teme koje su od značaja za obavljanje njihove funkcije; uzajamne posete članova odbora Narodne skupštine odborima parlamenata EU; aktivnosti u postupku pregovora o pristupanju Evropskoj uniji. Obaveza Narodne skupštine je da naknadi troškove koji nastaju u vezi sa službenim putovanjima u zemlji i inostranstvu (troškovi putovanja, smeštaja, ishrane i prevođenja dokumenata u pripremi narodnih poslanika za učešće na konferencijama, okruglim stolovima, seminarima i sastancima), u skladu sa Odlukom Administrativnog odbora Narodne skupštine o poslaničkoj naknadi broj 120-1105/09 - Prečišćen tekst od 27. marta 2009. godine sa izmenama od 23. aprila 2009. godine i Uredbom o naknadi troškova i otpremnini državnih službenika i nameštenika („Službeni glasnik RS“', broj 98/07 – Prečišćen tekst);

1) *PERIOD 1. JANUAR – 31. DECEMBAR 2013. GODINE*

Odbori Narodne skupštine, u periodu od 1. januara do 31. decembra 2013. godine, održali su ukupno 399 sednica, i to:

Odbor za ljudska i manjinska prava i ravnopravnost polova 15

Odbor za administrativno-budžetska i

mandatno-imunitetska pitanja 34

Odbor za dijasporu i Srbe u regionu 10

Odbor za evropske integracije 19

Odbor za zaštitu životne sredine 24

Odbor za zdravlje i porodicu 8

Odbor za kontrolu službi bezbednosti 12

Odbor za Kosovo i Metohiju 7

Odbor za kulturu i informisanje 15

Odbor za obrazovanje, nauku, tehnološki razvoj

i informatičko društvo 21

Odbor za odbranu i unutrašnje poslove 8

Odbor za poljoprivredu, šumarstvo i vodoprivredu 20

Odbor za prava deteta 7

Odbor za pravosuđe, državnu upravu i lokalnu samouravu 24

Odbor za privredu, regionalni razvoj, trgovinu,

turizam i energetiku 20

Odbor za prostorno planiranje, saobraćaj,

infrastrukturu i telekomunikacije 25

Odbor za rad, socijalna pitanja, društvenu

uključenost i smanjenje siromaštva 22

Odbor za spoljne poslove 20

Odbor za ustavna pitanja i zakonodavstvo 56

Odbor za finansije, republički budžet

i kontrolu trošenja javnih sredstava 32

Sednice su uglavnom održavane u Beogradu, u prostorijama Narodne skupštine dok je sedam sednica odbora održano van sedišta Narodne skupštine. Pored sednica, odbori su u toku 2013. godine, u skladu sa članom 83. Poslovnika, organizovali i održali 29 javnih slušanja. Ove aktivnosti odbori su realizovali uz podršku Programa Ujedinjenih nacija za razvoj (UNDP) i Švajcarske agencije za razvoj i saradnju (SDC) kroz projekat „Jačanje nadzorne uloge i javnosti u radu Narodne skupštine, koji se sprovodi u saradnji sa Narodnom skupštinom.

Komisija za kontrolu izvršenja krivičnih sankcija koja je konstituisana Odlukom Narodne skupštine od 5. jula 2011. godine, u toku 2013. godine je održala četiri sednice.

Globalna organizacija parlamentaraca za borbu protiv korupcije u Srbiji (Nacionalni ogranak GOPAC-a) je u toku 2013. godine održala pet sastanaka i tri radionice van sedišta Narodne skupštine.

Radi razmatranja pojedinih pitanja iz svog delokruga i pripreme predloga o tim pitanjima, Odbori su obrazovali 15 radnih grupa (član 27. stav 8. Zakona o Narodnoj skupštini i član 44. stav 6. Poslovnika) koje su održale ukupno 20 sastanaka.

Odbor za rad, socijalna pitanja, društvenu uključenost i smanjenje siromaštva je u 2013. godini obrazovao Pododbor za pitanja ratnih veterana i žrtava ratova od 1991. do 1999. godine, koji je održao jednu sednicu.

Radi utvrđivanja činjenica o načinu trošenja sredstava budžeta Republike Srbije na teritoriji Autonomne pokrajine Kosovo i Metohija u periodu od 2000. do 2012. godine, Narodna skupština je 8. aprila 2013. godine obrazovala Anketni odbor koji je održao devet sednica, od toga pet sednica u sedištu Narodne skupštine i četiri sednice van sedišta Narodne skupštine, odnosno na teritoriji AP Kosovo i Metohija. Anketni odbor je na sednici održanoj 14. aprila 2014. godine usvojio Izveštaj o utvrđivanju činjenica o načinu trošenja sredstava budžeta Republike Srbije na teritoriji Autonomne pokrajine Kosovo i Metohija u periodu od 2000. do 2012. godine, koji je potom upućen Narodnoj skupštini na razmatranje i odlučivanje. Danom odlučivanja o Izveštaju na sednici Narodne skupštine, prestaće rad Anketnog odbora.

Prvi konstitutivni sastanak Parlamentarnog odbora za stabilizaciju i pridurživanje Evropska unija – Republika Srbija, održan je 15. novembra 2013. godine. Parlamentarni odbor predstavlja forum u okviru koga se poslanici Narodne skupštine i Evropskog parlamenta sastaju i razmenjuju mišljenja na različite teme u vezi sa procesom pridruživanja i pristupanja Republike Srbije EU.

2) *PERIOD 16. APRIL – 20. NOVEMBAR 2014. GODINE*

Zbog raspisivanja i održavanja vanrednih izbora koji su održani 16. marta 2014. godine, zakonodavna aktivnost Narodne skupštine i njenih radnih tela odvijala se u manjem obimu u prvom kvartalu 2014. godine, zbog čega su zaposleni u Sektoru imali manje aktivnosti iz nadležnosti Narodne skupštine i njenih radnih tela i bili angažovani za potrebe Republičke izborne komisije.

Narodna skupština u Desetom sazivu konstituisana je 16. aprila 2014. godine potvrđivanjem mandata dve trećine narodnih poslanika.

Odbori aktuelnog saziva Narodne skupštine konstituisani su Odlukom Narodne skupštine od 23. aprila 2014. godine, na predlog poslaničkih grupa, srazmerno broju narodnih poslanika poslaničke grupe u odnosu na ukupan broj narodnih poslanika u Narodnoj skupštini.

Odbori Narodne skupštine, u periodu od 23. aprila do 20. novembra 2014. godine, održali su ukupno 327 sednica, i to:

Odbor za ljudska i manjinska prava i ravnopravnost polova 15

Odbor za administrativno-budžetska i

mandatno-imunitetska pitanja 31

Odbor za dijasporu i Srbe u regionu 6

Odbor za evropske integracije 19

Odbor za zaštitu životne sredine 7

Odbor za zdravlje i porodicu 12

Odbor za kontrolu službi bezbednosti 7

Odbor za Kosovo i Metohiju 5

Odbor za kulturu i informisanje 12

Odbor za obrazovanje, nauku, tehnološki razvoj

i informatičko društvo 12

Odbor za odbranu i unutrašnje poslove 19

Odbor za poljoprivredu, šumarstvo i vodoprivredu 14

Odbor za prava deteta 4

Odbor za pravosuđe, državnu upravu i lokalnu samouravu 24

Odbor za privredu, regionalni razvoj,

trgovinu, turizam i energetiku 16

Odbor za prostorno planiranje,

saobraćaj, infrastrukturu i telekomunikacije 16

Odbor za rad, socijalna pitanja, društvenu

uključenost i smanjenje siromaštva 11

Odbor za spoljne poslove 20

Odbor za ustavna pitanja i zakonodavstvo 54

Odbor za finansije, republički budžet

i kontrolu trošenja javnih sredstava 23

Sednice su uglavnom održavane u Beogradu, u prostorijama Narodne skupštine dok je jedna sednica odbora održana van sedišta Narodne skupštine. Pored sednica, odbori su do 20. novembra 2014. godine organizovali i održali pet javna slušanja. Ove aktivnosti odbori su realizovali uz podršku Programa Ujedinjenih nacija za razvoj (UNDP) i Švajcarske agencije za razvoj i saradnju (SDC) kroz projekat „Jačanje nadzorne uloge i javnosti u radu Narodne skupštine“, koji se sprovodi u saradnji sa Narodnom skupštinom.

Radi razmatranja pojedinih pitanja iz svog delokruga i pripreme predloga o tim pitanjima, Odbori su do 20. novembra 2014. godine obrazovali 12 radnih grupa koje održavaju periodične sastanke.

Komisija za kontrolu izvršenja krivičnih sankcija i Komisija za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010 - 2015), su do 20. novembra 2014. godine održale po jednu sednicu.

U okviru zakonodavne, kontrolne, izborne i predstavničke funkcije Narodne skupštine, do kraja 2014. godine očekuje se intenzivna aktivnost stalnih radnih tela (odbora) po pitanjima iz njihovog delokruga, a posebno: razmatranje predloga zakona u načelu i pojedinostima i podnošenje izveštaja Narodnoj skupštini sa predlozima da Narodna skupština prihvati određene predloge zakona i pojedine amandmane podnete na predloge zakona, ili da ih odbije; razmatranje predloga drugih akata (strategija, deklaracija, preporuka, odluka); utvrđivanje predloga akata i odluka; donošenje odluka i pojedinačnih rešenja; davanje mišljenja; utvrđivanje predloga autentičnog tumačenja; utvrđivanje lista kandidata; razmatranje izveštaja nezavisnih državnih organa; razmatranje izveštaja, odnosno informacija o radu drugih državnih organa, organizacija i tela i njihove planove i programe rada; obrada i razmatranje predstavki, predloga i drugih pismena upućenih odborima od strane pojedinaca, organizacija i udruženja građana; razmatranje aktuelnih pitanja; organizovanje javnih slušanja i okruglih stolova na teme iz delokruga odbora; učešće članova odbora i zaposlenih u Sektoru na seminarima, okruglim stolovima, konferencijama i radionicama.

Imajući u vidu napred navedeno, skrećemo pažnju da se podaci koji su navedeni u ovom delu Obrazloženja daju kao indikatori na osnovu kojih je izvršena procena i predviđanje potrebnih finansijskih sredstava za rad Narodne skupštine, njenih radnih tela i Službe Narodne skupštine u 2015. godini, u kojoj se može očekivati znatno veća aktivnost radnih tela u ostvarivanju zakonodavne i kontrolne funkcije Narodne skupštine.

Pored odbora predviđenih Poslovnikom Narodne skupštine, u Narodnoj skupštini su konstituisane dve stalne Komisije: Komisija za kontrolu izvršenja krivičnih sankcija, na osnovu Odluke Narodne skupštine od 5. jula 2011. godine i Komisija za praćenje sprovođenja Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji (2010 - 2015), na osnovu Odluke Narodne skupštine od 29. decembra 2011. godine. Pravni osnov za donošenje navedenih odluka na osnovu kojih je Narodna u skupština u obavezi da obrazuje ove komisije je član 278. Zakona o izvršenju krivičnih sankcija („Službeni glasnik RS“; br. 85/05, 72/09 i 31/11) i Nacionalni akcioni plan za primenu rezolucije 1325 Saveta bezbednosti Ujedinjenih nacija („Službeni glasnik RS“, broj 102/10). Finansijsku podršku u radu navedenim komisijama u toku 2014. godine pružala je Misija OEBS-a u Srbiji, što se očekuje da će i nastaviti i u 2015. godini. Stručnu i administrativnu podršku u radu ovih komisija pružaju zaposleni u Odboru za pravosuđe, državnu upravu i lokalnu samoupravu i Odboru za ljudska i manjinska prava i ravnopravnost polova;

U Narodnoj skupštini je 5. juna 2013. godine osnovana i Globalna organizacija parlamentaraca za borbu protiv korupcije u Srbiji (Nacionalni ogranak GOPAC-a) sa ciljem borbe protiv korupcije i njene prevencije, kroz jačanje integriteta u vršenju javnih funkcija. Ova mreža okuplja sadašnje i bivše poslanike na globalnom, regionalnom i nacionalnom nivou, sa ciljem razmene i pružanja informacija, sredstava, instrumenata, kao i sa ciljem razvijanja svesti da parlament predstavlja prvu liniju odgovornosti u borbi protiv korupcije, u cilju kreiranja i primene zakonskih rešenja koji su u funkciji borbe protiv korupcije i unapređenja nadzorne uloge parlamenta. Nacionalni ogranak GOPAC-a čine, narodni poslanici iz prethodnog i aktuelnog saziva Narodne skupštine i otvoren je za pristup novim članovima, u skladu sa Poveljom o osnivanju Globalne organizacije parlamentaraca za borbu protiv korupcije u Srbiji, pa se očekuje povećan broj narodnih poslanika koji će aktivno učestvovati u radu ove organizacije u predstojećem periodu. Finansijsku podršku u radu pružaće do avgusta 2015. godine UNDP kroz projekt „Jačanje nadzorne funkcije, javnosti rada i efikasnosti rada Narodna skupštine“. Stručnu i administrativnu podršku u radu ovih komisija pružaju zaposleni u Odboru za pravosuđe, državnu upravu i lokalnu samoupravu;

Narodna skupština, na predlog Odbora za administrativno-budžetska i mandatno-imunitetska pitanja donosi kodeks ponašanja narodnih poslanika (član 65. stav 1 alineja druga Poslovnika). S obzirom na to da je izrada teksta kodeksa u završnoj fazi, kao i da se donošenje i primena kodeksa planira za 2015. godinu, neophodno je predvideti sredstva za štampanje brošura, lifleta i drugih publikacija, organizovanje seminara, radi upoznavanja narodnih poslanika i zaposlenih u Službi Narodne skupštine (pre svega zaposlenih u poslaničkim grupama) sa odredbama kodeksa. S tim u vezi, neophodno je planirati dodatna sredstva za rad Etičkog saveta i Visokog etičkog saveta, s obzirom na to da je kodeksom predviđeno da će stručne i druge poslove za potrebe tih saveta obavljati Služba Narodne skupštine, što zahteva angažovanje najmanje dva državna službenika;

Na osnovu člana 65. Poslovnika Narodne skupštine, Odbor za administrativno-budžetska i mandatno-imunitetska pitanja ima obavezu da u narednom periodu donese akt o unutrašnjem redu u zgradi Narodne skupštine, kao i akt o akreditaciji i uslovima za rad predstavnika sredstava javnog informisanja u Narodnoj skupštini kojima će, između ostalog, biti propisano i izdavanje elektronskih (čipovanih) propusnica (stalne, privremene i dnevne) i novinarskih akreditacija za ulazak lica u zgradu Narodne skupštine, što će zahtevati dodatna sredstva za izradu tih propusnica i nabavku usluge izrade softvera i aplikacije koja treba da omogući vođenje evidencije o prikuljenim podacima, u skladu sa propisima kojima se uređeuje zaštita podataka o ličnosti;

Odbor za ustavna pitanja i zakonodavstvo će, kao kopredsedavajući sa Odborom za pravna pitanja Bundestaga, u 2015. godini organizovati međunarodnu konferenciju odbora za pravna pitanja, kao vid saradnje odbora koji imaju sličan delokrug rada iz različitih zemalja. Navedena aktivnost je trebalo da bude realizovana u 2014. godini ali je odložena za 2015. godine;

Akcionim planom za sprovođenje Nacionalne strategije za borbu protiv korupcije u Republici Srbiji za period od 2013. do 2018. godine, utvrđena je obaveza Narodne skupštine u okviru mere 3.2.2.1.3. o uspostavljanju elektronskog sistema za praćenje javne potrošnje iz državnog budžeta od strane narodnih poslanika. Realizacija mere obuhvata uvođenje Portala za nadzor nad javnim finansijama i povezivanje Narodne skupštine sa postojećim sistemom u Upravi za trezor Ministarstva finansija na način koji će narodnim poslanicima, a posebno Odboru za finansije, republički budžet i kontrolu trošenja javnih sredstava (koji je realizator ove mere), omogućiti pristup neophodnim informacijama o trošenju budžetskih sredstava. Portal treba neposredno da omogući narodnim poslanicima da na jednostavan i efikasan način prate trošenje sredstava iz budžeta Republike Srbije i vrše nadzor nad javnim finansijama a posredno da ojača nadzornu funkciju i javnost rada Narodne skupštine. Radi realizacije ove preporuke, potrebno je planirati sredstva za aktivnosti radnih grupa, ekspertize i okrugle stolove;

Odbor za odbranu i unutrašnje poslove biće domaćin Godišnjeg sastanka predstavnika regionalnih parlamentarnih odbora za odbranu i bezbednost;

Saglasno Zaključku Odbora za Kosovo i Metohiju od 1. avgusta 2014. godine, članovi i zamenici članova Odbora će u toku 2015. godine posećivati teritoriju Autonomne pokrajine Kosovo i Metohija u cilju ostvarivanja bolje saradnje sa lokalnim organima;

Saglasno članu 27. st. 12. i 13. Zakona o Narodnoj skupštini, Narodna skupština će u narednom periodu, na predlog Odbora za zaštitu životne sredine obrazovati anketni odbor radi utvrđivanja činjenica u vezi sa korišćenjem sredstava Fonda za zaštitu životne sredine, kako bi se odgovorilo na aktuelna pitanja koja su se pojavila u javnosti o događajima u vezi sa ovom temom (da li su sredstva Fonda namenski trošena, za koje namene i na čiji predlog su ta sredstva trošena i kome su dodeljivana, da li je izvršena revizija trošenja tih sredstva i sl.);

Odbor za privredu, regionalni razvoj, trgovinu, turizam i energetiku; Odbor za finansije, republički budžet i kontrolu trošenja javnih sredstava i Odbor za evropske integracije će u narednoj godini aktivno učestvovati u radu Regionalne mreže parlamentarnih odbora za ekonomiju, finansije i evropske integracije zemalja Zapadnog Balkana u organizaciji Vestminsterske fondacije za demokratiju (WFD) – učešće na konferenciji u Draču (Albanija) i regionalni sastanci. Program Regionalne mreže parlamentarnih odbora za ekonomiju, finansije i evropske integracije zemalja Zapadnog Balkana traje do 31. marta 2015. godine.

Odbor za privredu, regionalni razvoj, trgovinu, turizam i energetiku će u 2015. godini učestvovati na Trećem sastanku članova parlamenata zemalja potpisnica Ugovora o osnivanju Energetske zajednice u Beču;

Odbor za privredu, regionalni razvoj, trgovinu, turizam i energetiku će u septembru 2015. godine učestvovati na Drugoj Međunarodnoj konferenciji: “Izazovi održivog turizma: promocija kulturnog nasleđa i zaštita životne sredine“ u Atini;

Odbor za privredu, regionalni razvoj, trgovinu, turizam i energetiku (predsednik i član Odbora) kao članovi EUFORES (European Forum on Renewable Energies – European Parliamentarians for a Sustainable Energy Future), učestvovaće na 15. Interparlamentarnom sastanku o obnovljivim izvorima energije i energetskoj efikasnosti (IPM 15) koji će biti održan u oktobru 2015. godine, u Veneciji;

Na osnovu člana 64. Poslovnika Narodne skupštine, Odbor za evropske integracije obavlja saradnju sa međunarodnim institucijama. Saradnja je intenzivna sa odborima parlamenata drugih zemalja i parlamentarnim institucijama. Sa sticanjem statusa kandidata za članstvo u EU, članovi Odbora se pozivaju na redovne sastanke u okviru parlamentarne dimenzije predsedavanja članica EU (COSAC). Odbor učestvuje u redovnim sastancima članova odbora nadležnih za EU integracije parlamenata regiona (COSAP). Odbor ostvaruje i bilateralnu saradnju razmenjujući posete sa članovima parlamenata drugih zemalja;

Na osnovu Protokola o saradnji Odbora za evropske integracije Narodne skupštine Republike Srbije i Odbora za evropske integracije i regionalnu saradnju Narodne skupštine Republike Srpske koji je potpisan 6. oktobra 2014. godine, predviđeno je intenziviranje saradnje ova dva odbora u procesu evropskih integracija, sa ciljem razmene iskustava i dobrih praksi. Prema Protokolu, saradnja odbora će se odvijati kroz razmenu iskustava u procesu usklađivanja zakonodavstva sa pravnim tekovinama EU, jačanje regionalne saradnje i zajedničko konkurisanje za sredstva iz IPA fondova, jačanje kontrolne uloge parlamenata i razmenu iskustava u pogledu informisanja šire javnosti o značaju procesa evropskih integracija;

Parlamentarni odbor za stabilizaciju i pridruživanje, osnovan je 6. novembra 2013. godine, i čine ga 15 poslanika Narodne skupštine i 15 poslanika Evropskog parlamenta. Na osnovu člana 125 Sporazuma o stabilizaciji i pridruživanju, ovaj odbor ima dva sastanka godišnje, jedan u Beogradu, drugi u Briselu/Strazburu;

U skladu sa Protokolom o saradnji Narodne skupštine Republike Srbije i Narodne skupštine Republike Srpske koji su predsednici ovih skupština zaključili na osnovu člana 7. Zakona o potvrđivanju Sporazuma o uspostavljanju specijalnih paralelnih odnosa između Republike Srpske i Republike Srbije („Službeni glasnik RS“, broj 60/07), potrebno je planirati studijske posete i boravke zaposlenih u stručnim službama skupština u cilju prenošenja iskustva u organizaciji i radu službi i skupštinskih odbora;

Grupa za edukaciju i prezentaciju skupštinske baštine promoviše principe otvorenosti i dostupnosti u radu parlamenta, prema savremenim demokratskim načelima, služeći se sopstvenim iskustvom i iskustvima parlamenata evropskih zemalja. U središtu svih programa koje sprovodi Grupa su građani kao korisnici programa i sve aktivnosti su usmerene ka njima. Mobilni parlament je program poseta delegacije narodnih poslanika, u pratnji i organizaciji zaposlenih u Grupi, lokalnim samoupravama širom zemlje. U trodnevnom programu, Mobilni parlament posećuje tri grada po izboru. U delegaciji su narodni poslanici iz različitih političkih stranaka, ali koji su rodom iz gradova koji se obilaze ili u njima žive. U svakom gradu se organizuju po dve otvorene tribine na kojima narodni poslanici predstavljaju svoj rad i rad Narodne skupštine: u prepodnevnim časovima za srednjoškolce, a u popodnevnim, u prostorijama lokalne samouprave, za građane. Tribine su otvorenog tima i nisu unapred pripremljene teme, već građani i srednjoškolci sami biraju o čemu će biti reči.

Simulacije sednica Narodne skupštine su najsavremenije interaktivno nastavno sredstvo, koncipirano na principu učenja kroz učestvovanje. Ovaj program je razvijen u saradnji sa Misijom OEBS-a u Srbiji, Minhenskim centrom za primenjenu politiku, Ministarstvom prosvete i Fakultetom političkih nauka u Beogradu. U tročasovnom programu srednjoškolci imaju priliku da budu „narodni poslanici“ i prođu kroz sve ključne momente zakonodavnog procesa: pisanje amandmana, rad u odborima, sastanci poslaničkih klubova, diskusija u plenumu, glasanje itd. Simulacije se redovno organizuju i sprovode u Narodnoj skupštini, ali se realizuju i u sklopu Mobilnog parlamenta, nakon dve nedelje, u istim gradovima i sa istim učenicima sa kojima su prethodno narodni poslanici razgovarali. Ovaj prateći program šalje dodatni pozitivni edukativno-informativni impuls ka mladima i podstiče ih na aktivno uključivanje i učestvovanje u društvenom životu. Takođe, simulacije podržavaju i promovišu kulturu demokratskog dijaloga.

III DRUGE AKTIVNOSTI

Za potrebe narodnih poslanika i zaposlenih u Službi Narodne skupštine potrebno je obezbediti redovan rad Biblioteke Narodne skupštine koja pruža usluge iz delokruga svog rada - troškovi koričenja službenih glasnika i troškovi nabavke stručne literature; elektronske baze propisa (Ekspert, Paragraf net, Paket propisa 5+) i službenih glasila.

U cilju blagovremenog i stručnog izvršavanja obaveza zaposlenih u Službi Narodne skupštine, neophodno je da zaposleni imaju upotrebljive računare, štampače i drugu tehničko - računarsku opremu.

Na osnovu iznetih razloga, nesporno je da se u ostvarivanju Ustavom utvrđenih nadležnosti Narodne skupštine, kao i zbog primene instituta predviđenih Zakonom o Narodnoj skupštini i Poslovnikom, u radu Narodne skupštine pored redovnih, planiraju i dodatne aktivnosti, kako na međunarodnom planu tako i u pogledu obaveze modernizacije u radu Narodne skupštine (održavanje sistema elektronskog parlamenta, održavanje elektronskih sednica odbora u tehnički opremljenim salama, inoviranje internet stranice Narodne skupštine) i pružanja stručne podrške narodnim poslanicima, te je u cilju nesmetanog funkcionisanja Narodne skupštine neophodno obezbediti sredstva u iznosu predviđenim ovim predlogom skupštinskog budžeta. Takođe, u cilju blagovremenog i stručnog izvršavanja obaveza Narodne skupštine i njenih radnih tela, neophodno je da narodni poslanici i zaposleni u Službi Narodne skupštine imaju računare, štampače i drugu tehničko - računarsku opremu.

U skladu sa potrebom modernizacije rada Narodne skupštine, neophodno je jačati kapacitete i potencijale Službe Narodne skupštine, kako bi se na što funkcionalniji način obavljali stručni poslovi za potrebe Narodne skupštine, predsednika i potpredsednika Narodne skupštine, poslaničkih grupa, narodnih poslanika i radnih tela Narodne skupštine. U skladu sa ovim opredeljenjima i politikom donet je i Višegodišnji plan razvoja Službe Narodne skupštine za period 2011. – 2015. godine, 03 broj: 02 - 496/11 od 31. januara 2011. godine koji je doneo generalni sekretar.

Služba Narodne skupštine je organizovana u skladu sa organizacionom strukturom utvrđenom Odlukom o organizaciji i radu Službe Narodne skupštine, tako što se Služba sastoji od dve posebne unutrašnje jedinice (Kabinet predsednika Narodne skupštine i Generalni sekretarijat Narodne skupštine) i četiri osnovne unutrašnje jedinice (Sektor za zakonodavstvo, Sektor za međunarodne odnose, Sektor za opšte poslove i Sektor za održavanje objekata Narodne skupštine).

Kadrovskim planom za 2015. godinu predviđena je potreba za popunom određenog broja radnih mesta. U pitanju su radna mesta za visoko obrazovane državne službenike koji bi bili angažovani za obavljanje stručnih odnosno najsloženijih poslova koja zahtevaju ekspertska znanja, sposobnosti i veština iz prevashodno pravne i ekonomske oblasti, kako bi se u dužem vremenskom periodu obezbedili uslovi za daljim stručnim, kvalitetnim, efikasnim i ekonomičnijim obavljanjem poslova u Službi Narodne skupštine.

U Kabinetu predsednika Narodne skupštine obavljaju se stručni, administrativni i drugi poslovi od značaja za vršenje funkcije predsednika i potpredsednika Narodne skupštine. Pored lica koja obavljaju poslove za predsednika i potpredsednika Narodne skupštine, u okviru Kabineta sistematizovana su i radna mesta za lica koja obavljaju poslove za poslaničke grupe u skladu sa Odlukom Odbora za administrativno-budžetska i mandatno-imunitetska pitanja o radnom angažovanju konsultanata u poslaničkim grupama u Narodnoj skupštini 21 broj 02-1171/14 od 30. aprila 2014. godine.

Zaposleni u Kabinetu zasnivaju radni odnos na određeno vreme - dok traje dužnost funkcionera, odnosno dok postoji poslanička grupa, a najduže do kraja saziva Narodne skupštine.

U Generalnom sekretarijatu Narodne skupštine obavljaju se poslovi: prikupljanja podataka od značaja za rad generalnog sekretara, prati se realizacija projekata koji se odnose na unapređenje organizacije rada Službe i kadrovske strukture, obrađuju predmeti i zahtevi narodnih poslanika i zaposlenih u Službi, državnih organa, orgaizacija i tela, kao i međunarodnih organizacija i institucija, prati se realizacija zaključenih domaćih i međunarodnih sporazuma o saradnji iz međunarodne skupštine i drugih organa i organizacija i daju predlozi za njihovo unapređenje u vezi sa dostupnošću informacija od javnog značaja i tajnosti podataka, sprovođenja nacionalne strategije za borbu protiv korupcije i akcionog plana za primenu nacionalne strategije za borbu protiv korupcije u Narodnoj skupštini, na izradi stručnih uputstava narodnim poslanicima i državnim službenicima u vezi zaštite tajnih podataka vezanih za izvršenje zakona iz oblasti odbrane, propise za rad u ratnom i vanrednom stanju, zadataka utvrđenih Planom odbrane Republike Srbije; interne revizije; pripreme i obrade sednice Narodne skupštine i izdavanje stenografskih beležaka; odnosa s javnošću; protokola i prezentacije skupštinske baštine i drugi stručni i administrativni poslovi od značaja za vršenje funkcije generalnog sekretara i njegovih zamenika. Za obavljanje ovih poslova obrazovane su četiri uže unutrašnje jedinice (Odeljenje za pripremu i obradu sednica Narodne skupštine, Odsek za izdavanje stenografskih beležaka, Odeljenje za odnose s javnošću i Odeljenje za poslove protokola, edukaciju i prezentaciju skupštinske baštine). U Generalnom sekretarijatu sistematizovano je i radno mesto internog revizora.

U Sektoru za zakonodavstvo obavljaju se poslovi: za potrebe poslaničkih grupa i radnih tela Narodne skupštine; analize zakona, predloga zakona i drugih opštih akata; analize usklađenosti propisa sa propisima Evropske unije; izrade informativnih i analitičkih istraživanja i bibliotečki poslovi, kao i drugi poslovi za potrebe Narodne skupštine u vršenju zakonodavne funkcije. Za obavljanje ovih poslova obrazuje se sedam užih unutrašnjih jedinica (Odeljenje za poslove poslaničkih grupa, Odeljenje za ustavno - pravni sistem i organizaciju vlasti, Odeljenje za ekonomsko - finansijska pitanja, Odeljenje za odbranu i nacionalna pitanja, Odeljenje za opšta društvena pitanja, Odeljenje za evropske integracije i Biblioteka Narodne skupštine). Polazeći od povećanog obima i složenosti poslova koji se obavljaju u radnim telima Narodne skupštine, Pravilnikom o unutrašnjem uređenju i sistematizaciji radnih mesta predviđen je veći broj izvršilaca sa odgovarajućim radnim iskustvom i profilom obrazovanja u odnosu na postojeći broj, a u cilju podizanja stručnog kapaciteta Službe i Narodne skupštine.

U Sektoru za međunarodne odnose obavljaju se poslovi: za potrebe stalnih i drugih parlamentarnih delegacija; za potrebe parlamentarne saradnje; istraživanja i razvoja međuparlamentarnih i međunarodnih odnosa; prevođenja, kao i drugi poslovi za potrebe Narodne skupštine i njenih radnih tela, poslaničkih grupa i narodnih poslanika iz oblasti međunarodnih odnosa. Za obavljanje ovih poslova obrazuju se dve uže unutrašnje jedinice (Odeljenje za spoljne poslove i Odsek za poslove prevođenja).

U Sektoru za opšte poslove obavljaju se poslovi: planiranja i izrade skupštinskog budžeta; finansijskog računovodstva i knjigovodstva; javnih nabavki; upravljanja ljudskim resursima; upravljanja rizicima, zaštite na radu i protivpožarne zaštite; elektronskog parlamenta; elektronskih, informacionih, energetskih sistema i sistema automatike; računarske mreže, internet i telekomunikacija; daktilografije, stenografisanja i birotehnike; pisarnice, ekspedicije pošte i arhiva, kao i drugi opšti poslovi za potrebe Narodne skupštine. Za obavljanje ovih poslova obrazuje se šest užih unutrašnjih jedinica (Grupa za organizaciju i razvoj; Odeljenje za budžetske, finansijsko - računovodstvene i poslove javnih nabavki; Odeljenje za ljudske resurse; Odeljenje protivpožarne zaštite i zaštite na radu; Odeljenje za elektroniku, telekomunikacije i informatiku i Odeljenje za administrativne i birotehničke poslove). U Odeljenju za budžetske, finansijsko - računovodstvene i poslove javnih nabavki obrazuju se: Odsek za budžetsko planiranje, normativu, analizu i izveštavanje; Odsek za budžetsko računovodstvo i Grupa za javne nabavke. U Odeljenju za elektroniku, telekomunikacije i informatiku obrazuju se: Odsek za elektronske sisteme, Odsek za računarske mreže, internet i telekomunikacije i Grupa za elektro - energetiku i automatiku. U Odeljenju za administrativne i birotehničke poslove obrazuju se: Odsek pisarnice sa ekspedicijom i arhivom; Odsek daktilobiroa; Odsek stenobiroa i Odsek birotehnike. U Odeljenju za budžetske, finansijsko - računovodstvene i poslove javnih nabavki i Odeljenju za elektroniku, telekomunikacije i informatiku uvedene su nove uže unutrašnje organizacione jedinice i povećan je broj izvršilaca, kako bi se obezbedila adekvatna stručna podrška u izradi skupštinskog budžeta i praćenju njegovog izvršenja, kao i modernizacija rada Narodne skupštine, koja se ogleda u uvođenju e - parlamenta i drugih informacionih i tehnoloških sistema.

U Sektoru za održavanje objekata Narodne skupštine obavljaju se poslovi: investicionog, tehničkog i tekućeg održavanja objekata Narodne skupštine; zaštite i održavanja kulturnih dobara koje koristi i kojima upravlja Narodna skupština; analize i planiranja razvoja tehničko - tehnoloških uslova za rad; građenje, rekonstrukcije, dogradnje, adaptacije, sanacije, restauracije, konzervacije, enterijerskog i eksterijerskog uređenja i opremanja, kao i poslovi čišćenja i higijenizacije objekata, zemljišta, instalacija, postrojenja, uređaja i opreme koje koristi i kojima upravlja Narodna skupština. Za obavljanje ovih poslova obrazuju se tri uže unutrašnje jedinice (Grupa za investiciono održavanje objekata, zaštitu i održavanje kulturnih dobara; Odeljenje za tehničko i tekuće održavanje i Odsek za održavanje čistoće).

Predviđenim brojem izvršilaca, u Pravilniku o unutrašnjem uređenju i sistematizaciji radnih mesta u Službi Narodne skupštine, opisima poslova, radnih mesta, zvanjima i uslovima zaposlenih za rad na radnom mestu, omogućava se dalje unapređenje kvaliteta i modernizacije rada Službe Narodne skupštine, pružanje adekvatne stručne podrške narodnim poslanicima u obavljanju njihove funkcije, u skladu sa najboljom parlamentarnom praksom.

Narodna skupština svoje aktivnosti planira po funkcionalnim klasifikacijama i to:

1. funkcija 110 - Izvršni i zakonodavni organi, finansijski i fiskalni poslovi i spoljni poslovi,

2. funkcija 130 - Opšte usluge.

U skladu sa Zakonom o budžetskom sistemu, sredstva za rad Narodne skupštine planirana su po funkcionalnim i ekonomskim klasifikacijama, programima i programskim aktivnostima.

Ekonomskim klasifikacijama na trećem klasifikacionom nivou grupisani su jednoznačni rashodi po metodologiji koja je utvrđena Zakonom o budžetskom sistemu. Četvrti klasifikacioni nivo ekonomske šifre rashoda daje analitičke podatke o rashodima koji čine sastavni deo grupe rashoda na trećem nivou ekonomske klasifikacije.

**NARODNA SKUPŠTINA Funkcija 110 - Izvršni i zakonodavni organi, finansijski i fiskalni poslovi i spoljni poslovi**

**Program:** Politički sistem - zakonodavna vlast

**Programska aktivnost** – vršenje fukncije narodnog poslanika

Statusna i materijalna prava narodnih poslanika regulisana su Zakonom o primanjima narodnih poslanika u Narodnoj skupštini Republike Srbije ("Službeni glasnik RS", br. 7/91, 22/91, 28/91, 48/91, 68/91, 44/98 i 34/01), Zakonom o Narodnoj skupštini ("Službeni glasnik RS", broj 9/2010) i drugim zakonima i propisima, kao i odlukama Administrativnog odbora i Odbora za administrativno - budžetska i mandatno - imunitetska pitanja.

Prema važećim propisima, narodni poslanik ima pravo na: platu; naknadu troškova za vršenje poslaničke funkcije (poslanički dodatak); troškove korišćenja privatnog automobila; troškove hotelskog smeštaja za vreme održavanja sednica Narodne skupštine i njenih radnih tela (poslanička naknada); troškove službenog putovanja u zemlji i inostranstvu; naknadu za zakup stana u Beogradu; naknadu troškova za odvojeni život; otpremninu; besplatan prevoz u železničkom, drumskom, javnom gradskom i rečnom saobraćaju na teritoriji Republike Srbije; razliku između poslaničke plate i zarade koju ostvaruje u radnom odnosu; mesečnu naknadu u visini 80 posto od poslaničke plate zbog obavljanja samostalne delatnosti; naknadu plate po prestanku poslaničke funkcije i dr.; naknadu plate po prestanku poslaničke funkcije u visini plate koju je imao na dan prestanka funkcije, a najduže tri meseca, pravo na naknadu plate ako mu je prestala funkcija narodnog poslanika u vreme trudnoće i porođaja, u visini plate koju je imao na dan prestanka funkcije, a najduže godinu dana, i dr.

411 - Plate, dodaci i naknade

Sredstva na ekonomskoj klasifikaciji 411 – Plate, dodaci i naknade, opredeljena su u skladu sa sledećim propisima:

1. Zakon o primanjima narodnih poslanika u Narodnoj skupštini Republike Srbije (“Službeni glasnik RS”, broj 7/91, 22/91, 28/91, 48/91, 44/98, 34/01) kojim su utvrđeni pravo na rad u Narodnoj skupštini, naknade i druga primanja narodnih poslanika.

2. Zakon o platama u državnim organima i javnim službama (“Službeni glasnik RS”, broj 34/01, 62/06 – dr. zakon, 116/08 – dr. zakon, 92/11, 99/11 – dr. zakon, 10/13, 55/13 i 99/14), kojim su utvrđeni koeficijenti za obračun plata narodnih poslanika i pravni osnov nadležnog odbora za utvrđivanje osnovice za obračun tih plata.

3. Zakon o Narodnoj skupštini ("Službeni glasnik RS", broj 9/10), kojim je predviđeno pravo narodnog poslanika na naknadu plate po prestanku poslaničke funkcije.

4. Zakon o izmenama i dopunama Zakona o platama državnih službenika i nameštenika („Službeni glasnik RS“, broj 108/13) - članom 3. Zakona propisano je da danom stupanja na snagu ovog zakona prestaju da se primenjuju odredbe drugih zakona kojima se uređuje ostvarivanje prava na naknadu plate po prestanku funkcije. Navedeni zakon je stupio na snagu 7. decembra 2013. godine kada je prestala da se primenjuje odredba člana 43. Zakona o Narodnoj skupštini („Službeni glasnik RS“, broj 9/10);

5. Zakon o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava ("Službeni glasnik RS", broj 116/2014)

6. Poslovnik Narodne skupštine ("Službeni glasnik RS", broj 20/12 – Prečišćen tekst)

7. Odluka Administrativnog odbora o ostvarivanju prava narodnih poslanika na stalni rad u Narodnoj skupštini Republike Srbije 28 broj 112 - 230/04 od 9. februara 2004. godine, kojom je utvrđeno da svi narodni poslanici, od dana potvrđivanja mandata mogu biti u Narodnoj skupštini.

8. Odluka o utvrđivanju osnovice za obračun i isplatu plata 21 broj 120 - 3973/14, koju je doneo Odbor za administrativno-budžetska i mandatno-imunitetska pitanja Narodne skupštine na sednici održanoj 5. novembra 2014. godine. Navedenom odlukom utvrđena je neto osnovica za obračun plata narodnih poslanika u iznosu od 7.941,60 dinara.

9. Odluka Administrativnog odbora o visini naknade koja se isplaćuje narodnim poslanicima koji ostvaruju pravo na zaradu od samostalne delatnosti 28 broj 120 - 1716/01 od 11. juna 2001. godine, kojom je utvrđeno pravo narodnih poslanika koji obavljaju samostalnu delatnost na primanja po osnovu obavljanja poslaničke dužnosti u iznosu 80% plate narodnog poslanika na stalnom radu u Narodnoj skupštini. Bruto platu poslanika čini neto plata narodnog poslanika uvećana za poreze na dohodak građana i socijalne doprinose i to: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% i Doprinosi za osiguranje od nezaposlenosti - 0,75%. (Ukupno: Doprinosi na teret zaposlenog - 19,9% kao i Doprinosi na teret poslodavca - 17,9%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

10. Na osnovu člana 5. stav 1. Zakona o primanjima narodnih poslanika u Narodnoj skupštini Republike Srbije doneta su rešenja o platama narodnih poslanika, na osnovu kojih se vrši obračun razlika u plati. U skladu sa važećim propisima bruto zarada narodnog poslanika umanjuje se za stopu normiranih troškova u iznosu od 20% da bi se dobio oporezivi prihod, na koji se prema Zakonu o doprinosima i porezu na dohodak građana obračunava 24% doprinose za PIO i 20% na ime poreza na dohodak građana.

11. Odluka Administrativnog odbora o poslaničkoj naknadi broj 120 - 1105/09 - prečišćen tekst od 27. marta 2009. godine sa izmenama od 23. aprila 2009. godine, kojom je utvrđeno pravo narodnog poslanika na naknadu troškova za službena putovanja zbog učešća u radu na sednicama Narodne skupštine i njenih radnih tela i način ostvarivanja tog prava (naknada troškova za korišćenje privatnog automobila, troškovi hotelskog smeštaja za vreme održavanja sednica Narodne skupštine i njenih radnih tela, naknada za zakup stana u Beogradu, naknada troškova za odvojeni život od porodice).

12. Uredba o naknadi troškova i otpremnini državnih službenika i nameštenika (''Službeni glasnik RS'', broj 98/07 – prečišćen tekst), kojom je uređeno pravo na naknadu troškova koji nastaju u vezi sa službenim putovanjima u zemlji i inostranstvu.

Sredstva za ove namene opredeljena su u iznosu od .........275.000.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa: Porez na zarade - 10%, Doprinosi za PIO - 12%, Doprinosi za zdravstveno osiguranje - 5,15% i Doprinosi za osiguranje od nezaposlenosti - 0,75%. (Ukupno: Doprinosi na teret zaposlenog - 19,9% kao i Doprinosi na teret poslodavca - 17,9%). Na osnovu Zakona o porezu na dohodak građana računa se porez prema propisanoj stopi u iznosu od 10% i to tako što se bruto zarada umanji za poresko oslobođenje i na to se primenjuje poreska stopa.

Sredstva za ove namene opredeljena su u iznosu od ...........49.226.000 dinara

413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje korišćenja mesta za parkiranje. Narodni poslanici imaju pravo na besplatno korišćenje mesta za parkiranje putničkog automobila u tri garaže u Beogradu u dane kada službeno borave u Beogradu u vezi sa obavezama koje imaju u Narodnoj skupštini odnosno njenim radnim telima. Visina ovih rashoda planirana je na osnovu izvršenih rashoda tokom 2014. godine.

Sredstva za ove namene opredeljena su u iznosu od ............ 1.000.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ............ 1.000.000 dinara

415 – Naknade troškova za zaposlene (narodni poslanici)

Sredstva opredeljena na ekonomskoj klasifikaciji 415 – Naknade za odvojen život od porodice, namenjena su za finansiranje prava narodnog poslanika na zakup stana u Beogradu i naknadu za odvojen život od porodice u skladu sa Odlukom Administrativnog odbora 28 broj 120-1105/09 - prečišćen tekst od 27. marta 2009. godine sa izmenama od 23. aprila 2009. godine. Visina ovih sredstava opredeljena je na osnovu izvršenih rashoda tokom 2014. godine, uzimajući u obzir i procenjeno povećanje cena tokom 2015. godine. Pravo na zakup stana i odvojeni život od porodice u 2014. godini koristi tri narodna poslanika koji nemaju prebivalište u Beogradu, s tim da postoji mogućnost da u 2015. godini ovo pravo koristi više narodnih poslanika.

Sredstva za ove namene opredeljena su u iznosu od ............ 5.000.000 dinara

417 - Poslanički dodatak

Sredstva opredeljena na ekonomskoj klasifikaciji 417 – Poslanički dodatak, namenjena su za finansiranje prava narodnih poslanika na poslanički dodatak u mesečnom paušalnom iznosu, za vršenje poslaničke dužnosti u izbornoj jedinici, u visini od 40% neto plate narodnog poslanika na stalnom radu u Narodnoj skupštini.

Sredstva za ove namene opredeljena su u iznosu od ........ 130.000.000 dinara

421 – Stalni troškovi

Sredstva opredeljena na ekonomskoj klasifikaciji 421 – Stalni troškovi, Odlukom o korišćenju službenih fiksnih i mobilnih telefona u prostorijama Narodne skupštine 28 br. 404 - 2149/11, koju je doneo Administrativni odbor na sednici održanoj 14. juna 2011. godine, utvrđeno je pravo pojedinih lica u Narodnoj skupštini na korišćenje službenog mobilnog telefona. Takođe na ovoj ekonomskoj klasifikaciji opredeljena su i sredstva za troškove platnog prometa i bankarskih usluga.

Sredstva za ove namene opredeljena su u iznosu od ............... 100.000 dinara

4221 - Troškovi za službena putovanja u zemlji

Sredstva opredeljena na ekonomskoj klasifikaciji 4221 – Troškovi za službena putovanja u zemlji, namenjena su za finansiranje prava narodnih poslanika na naknadu troškova za vreme održavanja sednica Narodne skupštine, sednice odbora i njenih radnih tela, koja se održavaju u sedištu i van sedišta Narodne skupštine, kao i učestvovanje na javnim slušanjima, okruglim stolovima, seminarima, konferencijama i drugim skupovima od značaja za vršenje poslaničke funkcije.

Troškovi za službena putovanja u zemlji obračunavaju se na sledeći način:

***Dnevnica za službena putovanja u zemlji - U skladu sa članom 9. stav 1. Uredbe o naknadi troškova državnih službenika i nameštenika iznosi 5% prosečne mesečne zarade po zaposlenom u Republici Srbiji. Za isplate do 1. februara 2015. godine neoporeziv je iznos do 2.132 dinara, za celu dnevnicu. Stupanjem na snagu Zakona o izmenama i dopunama zakona o porezu na dohodak građana plaća se porez po stopi od 10%. Socijalni doprinosi se ne plaćaju jer se ova naknada, bez obzira na iznos, ne smatra zaradom prema Zakonu o radu.***

***Naknada troškova smeštaja za službena putovanja u zemlji - prema priloženom računu.***

***Naknada troškova prevoza za službena putovanja u zemlji – neoporeziv iznos do visine priloženih računa prevoznika u javnom saobraćaju.***

***Naknada za korišćenje sopstvenog automobila u službene svrhe – neoporeziv iznos do 30% cene za jedan litar super benzina po pređenom kilometru, a najviše do 6.216 dinara mesečno (za isplate do 1. februara 2015. godine). Preko ovog iznosa plaća se porez prema Zakonu o izmenama i dopunama zakona o porezu na dohodak građana po stopi od 10%.***

Sredstva za ove namene opredeljena su u iznosu od .........125.000.000 dinara

4222 - Troškovi službenih putovanja u inostranstvo

Sredstva opredeljena na ekonomskoj klasifikaciji 4222 – Troškovi službenih putovanja u inostranstvu, namenjena su za finansiranje službenih putovanja narodnih poslanika radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

U Narodnoj skupštini su obrazovane delegacije za učešće u radu Parlamentarne skupštine Saveta Evrope (PSSE), Parlamentarne skupštine Organizacije za evropsku bezbednost i saradnju (OEBS), Interparlamentarne unije (IPU), Parlamentarna skupština NATO-a kao i delegacije za učešće u radu drugih parlamentarnih institucija (Parlamentarna skupština Mediterana, Parlamentarna skupština Centralno – evropske inicijative, Parlamentarna skupština Crnomorske ekonomske saradnje, Interparlamentarna skupština pravoslavlja i druge).

Saradnja sa parlamentima zemalja u regionu odvija se kroz Regionalni sekretarijat za parlamentarnu saradnju u Jugoistočnoj Evropi koji ima sedište u Sofiji, Regionalni savet za saradnju u Jugoistočnoj Evropi sa sedištem u Sarajevu, kroz konferencije odbora za evropske integracije zemalja učesnica procesa stabilizacije i pridruživanja jugoistočne Evrope (KOSAP), konferencije odbora za evropske poslove (KOSAK), kao i kroz bilateralne odnose sa parlamentima država u regionu.

Sredstva za ove namene opredeljena su u iznosu od .......... 25.000.000 dinara

423 - Usluge po ugovoru

Sredstva opredeljena na ekonomskoj klasifikaciji 423 – Usluge po ugovoru namenjena su za usluge štampanja materijala (vizit karte i ostalo), i ostale nepredviđene usluge.

Sredstva za ove namene opredeljena su u iznosu od ............. 100.000 dinara

482 - Porezi, obavezne takse i kazne nametnute od jednog nivoa vlasti drugom

483 - Novčane kazne i penali po rešenju suda

Na ekonomskim klasifikacijama 482 i 483 opredeljena su sredstva za finansiranje rashoda narodnih poslanika Narodne skupštine, u iznosu od po 1.000 dinara.

**NARODNA SKUPŠTINA - STRUČNE SLUŽBE Funkcija 130 - Opšte usluge**

**Program** - Funkcionisanje Službe Narodne skupštine

**Programska aktivnost** – Pružanje podrške narodnim poslanicima u obavljaju poslaničke funkcije

Služba Narodne skupštine vrši stručne i druge poslove za potrebe Narodne skupštine, njenih odbora, narodnih poslanika i poslaničkih grupa, polazeći od ustavno – pravnog položaja Narodne skupštine i potrebe narodnih poslanika da u potpunosti odgovore obavezama u vršenju svoje funkcije, a posebno sa aspekta potrebe usklađivanja domaćeg zakonodavstva sa zakonodavstvom Evropske unije, ostvarivanja kontrolne funkcije Narodne skupštine i uvođenja elektronskog parlamenta, najsavremenijih informacionih, tehnoloških i drugih elektronskih sistema.

Na ovoj budžetskoj funkciji opredeljena su sredstva za finansiranje rashoda vezanih za obezbeđenje uslova za rad Službe Narodne skupštine, u iznosu od 1.144.311.000 dinara.

411 - Plate, dodaci i naknade

Sredstva opredeljena na ekonomskoj klasifikaciji 411 – Plate, dodaci i naknade, namenjena su za finansiranje plata zaposlenih u Službi Narodne skupštine. Sredstva opredeljena za ove namene planirana su na osnovu Zakona o platama državnih službenika i nameštenika i Kadrovskog plana Narodne skupštine za 2015. godinu.

U okviru obima ovih opredeljenih sredstava, predviđena su i sredstva za sledeće namene:

sredstva za isplatu rada državnih službenika i nameštenika dužeg od radnog vremena, u skladu sa Zakonom o platama državnih službenika i nameštenika i Zakonom o radu, a po nalogu rukovodioca organizacione jedinice;

unapređenje u više zvanje (napredovanje u karijeri) u skladu sa Uputstvom Ministarstva finansija do 20% od ukupnog broja zaposlenih;

isplata za angažovanje lica radi obavljanja privremenih i povremenih poslova u Narodnoj skupštini.

Obračun i isplata plata zaposlenih vrši se na osnovu Zakona o platama državnih službenika i nameštenika (“Službeni glasnik RS” broj 62/2006, 63/2006, 115/2006, 101/2007 i 99/2010) kojim je utvrđen koeficijent za obračun plata. Osnovica za obračun plata zaposlenih je jedinstvena i utvrđuje se za svaku budžetsku godinu Zakonom o budžetu Republike Srbije. Zakonom o izmenama i dopunama Zakona o budžetu Republike Srbije za 2014. godinu, utvrđena je nova osnovica za obračun i isplatu plata zaposlenih u Službi Narodne skupštine ("Službeni glasnik RS", broj 116/2014).

Popuna novih radnih mesta sukcesivno će se vršiti u skladu sa strateškim planovima i finansijskim mogućnostima Narodne skupštine u narednom periodu.

Sredstva za ove namene opredeljena su u iznosu od ........ 411.752.000 dinara

412 - Socijalni doprinosi na teret poslodavca

Sredstva opredeljena na ekonomskoj klasifikaciji 412 – Socijalni doprinosi na teret poslodavca, namenjena su za finansiranje socijalnih doprinosa prema važećim propisima o stopama socijalnih doprinosa na bruto plate zaposlenih u Službi Narodne skupštine. Osnovica za obračun socijalnih doprinosa su bruto plate zaposlenih.

Sredstva za ove namene opredeljena su u iznosu od .......... 73.706.000 dinara

##### 413 - Naknade u naturi

Sredstva opredeljena na ekonomskoj klasifikaciji 413 – Naknade u naturi, namenjena su za finansiranje rashoda za parkiranje i novogodišnje paketiće za decu narodnih poslanika i zaposlenih.

Sredstva za ove namene opredeljena su u iznosu od ................... 1.000 dinara

414 – Socijalna davanja zaposlenima

Sredstva opredeljena na ekonomskoj klasifikaciji 414 – Socijalna davanja zaposlenima, namenjena su za finansiranje naknade za bolovanja preko 30 dana, naknade za porodiljska odsustva, otpremnine u slučaju smrti zaposlenog ili člana uže porodice, otpremnine u slučaju ukidanja radnog mesta usled usvajanja novog Pravilnika o unutrašnjem uređenju i sistematizaciji radnih mesta, pomoć u medicinskom lečenju zaposlenog ili člana uže porodice.

Sredstva za ove namene opredeljena su u iznosu od ............ 3.500.000 dinara

##### 415 - Naknade troškova za zaposlene

Sredstva opredeljena na ekonomskoj klasifikaciji 415 – Naknade troškova za zaposlene, planirana su za finansiranje naknada za prevoz na posao i sa posla zaposlenih koji koriste gradski saobraćaj. Pored troškova za gradski prevoz, zbog mesta stanovanja, zaposleni koriste međugradski prevoz za dolazak na posao sa prosečnim izdacima preko neoporezivog iznosa na koji iznos je shodno Zakonu o porezu na dohodak građana obračunat porez na dohodak građana.

Sredstva za ove namene opredeljena su u iznosu od .......... 18.000.000 dinara

##### 416 – Nagrade zaposlenima i ostali posebni rashodi

Sredstva opredeljena na ekonomskoj klasifikaciji 416 – Nagrade zaposlenima i ostali posebni rashodi, planirana su za jubilarne nagrade zaposlenima koje se isplaćuju u skladu sa Posebnim kolektivnim ugovorom za državne organe („Službeni glasnik RS“, 95/08 i 86/11), naknade za rad Žalbene komisije Narodne skupštine, naknade za rad u povremenim radnim telima (anketni odbori i komisije).

Sredstva za ove namene opredeljena su u iznosu od ............5.000.000 dinara

###### 4211 - Troškovi platnog prometa i bankarskih usluga

Sredstva na ekonomskoj klasifikaciji 4211 – Troškovi platnog prometa i bankarskih usluga, opredeljena su za troškove platnog prometa i bankarskih usluga.

Sredstva za ove namene opredeljena su u iznosu od .............. 900.000 dinara

###### 4212 - Energetske usluge

Sredstva opredeljena na ekonomskoj klasifikaciji 4212 – Energetske usluge, namenjena su za finansiranje troška za energetske usluge koje obuhvataju planirane rashode za izmirenje obaveza prema javnim komunalnim preduzećima za utrošenu električnu energiju, za grejanje i nabavku uglja. Visina ovih sredstava planirana je na bazi prosečnih troškova za period januar - septembar 2014. godine.

Sredstva za ove namene opredeljena su u iznosu od .......... 53.000.000 dinara

4213 - Komunalne usluge

Sredstva opredeljena na ekonomskoj klasifikaciji 4213 – Komunalne usluge, namenjena su za finansiranje usluga vodovoda i kanalizacije; održavanje zelenila; za dezinsekciju i deratizaciju; dimničarske usluge, odmašćivanja termoblokova i klima komora i kotlova; za usluge odnošenja opasnog materijala; doprinosi za korišćenje vode, usluge čišćenja snega na platoima ispred objekata Narodne skupštine.

Sredstva za ove namene opredeljena su u iznosu od .......... 25.000.000 dinara

4214 - Usluge komunikacija

Sredstva na ekonomskoj klasifikaciji 4214 – Usluge komunikacija, opredeljena su za finansiranje rashoda Službe Narodne skupštine, koristiće se za finansiranje isplate rashoda nastalih korišćenjem fiksnih telefonskih linija u objektima Narodne skupštine na Trgu Nikole Pašića broj 13 i Kralja Milana br. 14 i 16 kao i rashodi vezani za korišćenje mobilnih telefona, kao i rashodi za korišćenje interneta i poštarina, ugovora sa RTS-om. Očekuje se da će Narodna skupština početkom 2015. godine zaključiti novi ugovor za narednu godinu.

Sredstva za ove namene opredeljena su u iznosu od .......... 94.400.000 dinara

4215 - Troškovi osiguranja

Sredstva opredeljena na ekonomskoj klasifikaciji 4215 – Troškovi osiguranja, namenjena su za finansiranje osiguranja objekata, narodnih poslanika i zaposlenih u Službi Narodne skupštine, kao i osiguranje od opšte odgovornosti (nezgoda trećih lica, gostiju, članova raznih delegacija).

Sredstva za ove namene opredeljena su u iznosu od ............ 4.000.000 dinara

4216 - Zakup imovine i opreme

Sredstva na ekonomskoj klasifikaciji 4216 – Zakup imovine i opreme, opredeljena su za finansiranje rashoda Službe Narodne skupštine i koristiće za finansiranje zakupa prostora i opreme za simultano prevođenje koja se koristi prilikom poseta stranih delegacija Narodnoj skupštini.

Sredstva za ove namene opredeljena su u iznosu od ............ 1.000.000 dinara

4219 - Ostali troškovi

Sredstva opredeljena na ekonomskoj klasifikaciji 4219 – Ostali troškovi, namenjena su za finansiranje ostalih kompjuterskih i opštih troškova.

Sredstva za ove namene opredeljena su u iznosu od .............1.000.000 dinara

4221 - Troškovi službenih putovanja u zemlji

Sredstva na ekonomskoj klasifikaciji 4221 – Troškovi službenih putovanja u zemlji, opredeljena su za finansiranje rashoda Službe Narodne skupštine, za finansiranje troškova ishrane - dnevica, prevoza i hotelskog smeštaja za obavljenje službenih putovanja u zemlji za vozače i zaposlene u stručnoj službi Narodne skupštine koja su u funkciji izvršenja planiranih aktivnosti skupštinskih odbora, kao i učestvovanje na javnim slušanjima, okruglim stolovima, seminarima, konferencijama i drugim skupovima.

Sredstva za ove namene opredeljena su u iznosu od ............ 4.400.000 dinara

##### 4222 - Troškovi službenih putovanja u inostranstvo

Sredstva na ekonomskoj klasifikaciji 4222 – Troškovi službenih putovanja u inostranstvu, opredeljena su za finansiranje rashoda Službe Narodne skupštine, za finansiranje namena za službena putovanja zaposlenih radi realizacije planiranih poseta parlamentima drugih država i učešća na skupovima u organizaciji Evropskog parlamenta, regionalnih institucija, regionalnih foruma, kao i drugih međunarodnih organizacija i institucija.

Takođe, sa ove ekonomske klasifikacije Narodna skupština finansira posete delagacija koje po pozivu dolaze u Narodnu skupštinu a koje obuhvataju troškove smeštaja, prevoza i sl.

Na ovoj poziciji su i troškovi za službena putovanja zaposlenih koji prate narodne poslanike, članove delegacija Narodne skupštine.

Sredstva za ove namene opredeljena su u iznosu od .......... 11.800.000 dinara

4231 - Administrativne usluge

Sredstva opredeljena na ekonomskoj klasifikaciji 4231 – Administrativne usluge, opredeljena su za finansiranje rashoda Službe Narodne skupštine i namenjena su za finansiranje sledećih namena: angažovanje prevodilaca za strane jezike za potrebe predsednika Narodne skupštine i narodnih poslanika, usluge spoljne agencije za prevođenje, usluge prevođenja za sve organizacione jedinice. Takođe, na ovoj poziciji su planirana i sredstva za ostvarivanje prava narodnog poslanika da na sednici Narodne skupštine govori i pisane dokumente u radu Narodne skupštine, predviđene Poslovnikom, podnosi na svom jeziku (član 9. stav 2. Zakona o Narodnoj skupštini), kao i ostale administrativne usluge.

Sredstva za ove namene opredeljena su u iznosu od ...........19.950.000 dinara

4232 - Kompjuterske usluge

Sredstva opredeljena na ekonomskoj klasifikaciji 4232 – Kompjuterske usluge, namenjena su za finansiranje usluga za izradu i održavanje softvera, usluge održavanja računara i ostale kompjuterske usluge, za redovan rad Narodne skupštine. Visina ovih sredstava utvrđena je na osnovu postojećih ugovora o održavanju softvera. Nabavka sistema za centralnu kontrolu štampe.

Sredstva za ove namene opredeljena su u iznosu od .......... 26.600.000 dinara

4233 - Usluge obrazovanja i usavršavanja zaposlenih

Sredstva opredeljena na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za finansiranje rashoda Službe Narodne skupštine, finansiranje polaganja stručnih ispita (državni ispiti, ispiti za dobijanje stručnih zvanja) kao i sredstva za kotizacije, savetovanja tj. prisustva na raznim seminarima radi stručne edukacije zaposlenih i obuke za korišćenje mrežnog softvera.

|  |  |  |
| --- | --- | --- |
| Red br. | Usluga | Potrebna sredstva |
| 1 | Službenički sistem i Javne finansije | 1.410.000 |
| 2 | Evropska unija | 2.350.000 |
| 3 | Menadžment veština / Rukovođenje | 420.000 |
| 4 | Opšti programi (strani jezik i informacioni sistemi) | 6.810.000 |
| 4.1 | Strani jezik | 2.500.000 |
| 4.2 | Informacioni sistemi | 4.310.000 |
| 5 | Dodatno usavršavanje (doškolovavanje i stručni ispiti) | 1.450.000 |
| 5.1 | Doškolovavanje | 500.000 |
| 5.2 | Stručni ispiti | 950.000 |
| 6 | Menadžment kvaliteta i standardizacija | 500.000 |
| 7 | Studijska putovanja | 925.000 |
| 8 | Ostale potrebe zaposlenih | 1.985.000 |
| Ukupno | | 15.850.000 |

Sredstva za ove namene opredeljena su u iznosu od .......... 15.850.000 dinara

4234 - Usluge informisanja

Sredstva opredeljena na ekonomskoj klasifikaciji 4234 – Usluge informisanja i štampanja materijala, opredeljena su za finansiranje rashoda Službe Narodne skupštine, za finansiranje: pres klipinga, štampanje, objavljivanje tendera i informacija, informisanja javnosti, TV striming, usluge novinske agencije za pregled vesti, foto i video servis, štampanje brošura, izrada pratećeg materijala za izložbe, konferencije, izrada profesionalnih fotografija i video materijala i ostale medijske usluge.

.

Sredstva za ove namene opredeljena su u iznosu od ...........23.600.000 dinara

4235 - Stručne usluge

Sredstva opredeljena na ekonomskoj klasifikaciji 4235 – Stručne usluge, opredeljena su za finansiranje rashoda Službe Narodne skupštine, namenjena su za finansiranje, i to:

- usluge izrade projekata elektronskih i drugih sistema, reinženjering - sistem analiza službe NS (za obe zgrade), CSNU - ažuriranje, EMP - elektro motorni pogon - dopuna, Integracija sistem dojave požara (zgrada u Kralja Milana 14), izrada projekta Projekat zaštite Informacionog sistema NSRS, izrada projekta Projekat uvođenja elektronskih kartica (evidencija prisutnosti, pristup magacinu – elektronski ključ), izrada projekta elektronski potpis;

- inženjerske usluge izrade izmena i dopuna postojeće projektne dokumentacije, inženjerske usluge izrade tehničke kontrole izrađene tehničke dokumentacije, inženjerska usluga izrade Elaborata za laboratorijsko ispitivanje uzoraka uzetih iz elemenata konstruktivnog sistema objekta Dom Narodne skupštine u cilju poboljšanja krutosti za prijem seizmičkih uticaja, inženjerske usluge laboratorijskog ispitivanja uzoraka uzetih iz elemenata konstruktivnog sistema objekta Dom Narodne skupštine, inženjerske usluge geodetskog osmatranja vertikalnog pomeranja objekta Doma Narodne skupštine, inženjerske usluge merenja nivoa podzemnih voda u piezometrima kod Doma Narodne skupštine i izrada elaborata o izvedenim hidrogeološkim istraživanjima;

- inženjerske usluge stručnog i konzervatorskog nadzora, inženjerske usluge vršenje stručnog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje projektantskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine, vršenje konzervatorskog nadzora nad izvođenjem arhitektonsko građevinskih radova i radova na mašinskim i elektro instalacijama u objektima Narodne skupštine od strane Gradskog i Republičkog zavoda za zaštitu spomenika kulture, inženjerska usluga izrade arhitektonsko - građevinskog projekta izvedenog stanja konstrukcije objekta Kralja Milana 14, inženjerska usluga izrade projekata restauracije i konzervacije umetničkih dela u korišćenju Narodne skupštine, ugovor o konsultanstkim uslugama u iznalaženju trajnog rešenja problema sleganja konstruktivnog sistema objekta Doma Narodne skupštine, integralno sa trajnim rešenjem problema dugoročne stabilnosti dimaničke i statičke održivosti konstruktivnog sistema objekta uz kontrolu seizmičke otpornosti u programiranim i očekivanim seizmičkim aktivnostima u doglednom periodu;

- Ugovor o privremenom angažovanju rukovaoca kotlom na čvrsto gorivo u objektu Kralja Milana 14 i kotla na tečno gorivo u objektu Doma Narodne skupštine,

- tehnička pomoć, tehnički pregledi, tehnička kontrola projekta integracije sistema dojave požara (zgrada Kralja Milana 14);

- ostalo angažovanje stručnjaka za izradu analiza i izveštaja iz oblasti rada odbora (za sve odbore), angažovanje lica u ekspediciji, stenobirou i daktilobirou, utvrđivanje predloga odluke o upotrebi amblema, simbola i drugih oznaka Narodne skupštine, digitalizacija rukopisa stenografskih beležaka 1914. – 1918. godina, stručne usluge.

Sredstva za ove namene opredeljena su u iznosu od ...........26.500.000 dinara

4237 - Troškovi reprezentacije

Sredstva opredeljena na ekonomskoj klasifikaciji 4237 – Troškovi reprezentacije opredeljena su za finansiranje rashoda Službe Narodne skupštine, a raspored i korišćenje opredeljenih sredstava za rad Službe Narodne skupštine vršiće odobrava generalni sekretar Narodne skupštine.

Sredstva za ove namene opredeljena su u iznosu od ............ 5.900.000 dinara

4239 - Ostale opšte usluge

Sredstva opredeljena na ekonomskoj klasifikaciji 4239 – Ostale opšte usluge, opredeljena su za finansiranje rashoda Službe Narodne skupštine, namenjena su u skladu sa Zakonom o planiranju i izgradnji i Zakonom o zaštiti kulturnih dobara, za finansiranje: inženjerskih usluga izrade Glavnih projekta izmena i dopuna postojećih Glavnih projekata, inženjerskih usluga izrade projektne dokumentacije za upodobljavanje objektata Narodne skupštine sa zakonskom regulativom vezanom za zaštitu tajnosti podataka, inženjerskih usluga za ispitivanje na licu mesta materijala na objektu Dom Narodne skupštine u cilju poboljšanja krutosti kako kupola tako i drugih elemenata konstrukcije objekta za prijem seizmičkih uticaja, inženjerskih usluga geodetskog osmatranja vertikalnog pomeranja objekta Doma Narodne skupštine, inženjerskih usluga stručnog, projektantskog i konzervatorskog nadzora nad izvođenjem radova, inženjerskih usluga izrade potrebne tehničke i druge dokumentacije, usluga izvršenja tehničkog pregleda liftovskih postrojenja i podiznih platformi u objektima koje koristi Narodna skupština, kao i inženjerskih usluga: tehničke kontrole Glavnih projekata koji su u izradi, merenja nivoa podzemnih voda u piezometrima kod Doma Narodne skupštine i izrade elaborata o izvedenim hidrogeološkim istraživanjima, inženjerske usluge izrade elevorata za snimanje postojećeg stanja i potrebnu restauraciju i konzervaciju umetničkih dela u korišćenju NS.

Takođe, na ovoj poziciji su planirana i sredstva za naknadu članovima lekarske ekipe, angažovanim licima službe obezbeđenja Ministarstva unutrašnjih poslova i Uprave za zajedničke poslove republičkih organa u vreme održavanja sednica Narodne skupštine, za rad na povremenim poslovima prenosa materijala i opreme, kurirskim poslovima i usluga za izradu indetifikacionih kartica, godišnjih i dnevnih akreditacija skupštinskih izveštača, koričenje službenih glasnika i ostale opšte usluge.

Sredstva za ove namene opredeljena su u iznosu od ............ 9.200.000 dinara

4243 - Medicinske usluge

Sredstva opredeljena na ekonomskoj klasifikaciji 4243 – Medicinske usluge, namenjena su za finansiranje sistematskih pregleda zaposlenih, preventivni pregled i ispitivanje propisane opreme za rad i radnu sredinu.

Sredstva za ove namene opredeljena su u iznosu od ................500.000 dinara

4251 - Tekuće popravke i održavanje zgrada i objekata

Sredstva opredeljena na ekonomskoj klasifikaciji 4251 – Tekuće popravke i održavanje zgrada i objekata, namenjena su za finansiranje redovnog održavanje i popravke instalacija (električnih, grejnih, vodovodnih, kanalizacionih, protiv - požarnih), liftova, podiznih platformi za invalide, trafo stanica kao i postojećih klima sistema i dizel električnog agregata uz pribavljanje svih zakonom predviđenih atesta, kao i kabliranje UTP u Domu Narodne skupštine i zgrade Narodne skupštine i instaliranje bežične infrastrukture.

Visina ovih sredstava opredeljena je na bazi ugovora o servisnom održavanju u 2014. godini zaključenih sa preduzećima i servisima specijalizovanim za vrstu delatnosti koja je predmet tekućeg održavanja, i to: tekuće održavanje i popravke, servisiranje instalacija centralnog grejanja u objektima koje koristi Narodna skupština, tekuće održavanje dizel - električnih agregata u objektima koje koristi Narodna skupština, tekuće održavanje trafo stanica, kamenjarsko-teracerski radovi na tekućem održavanju platoa kod objekta Doma NS, tekuće održavanje niskonaponskih elektroinstalacija u mašinskih instalacija, tekuće održavanje liftovskih postrojenja i platformi za prevoz invalidnih lica, održavanje postrojenja za povišenje pritiska vode u sanitarnoj i hidrantskoj mreži, zamena oštećenih staklenih površina, molersko - farbarski radovi, parketarsko - podoliterski radovi, hidroizolatorski i termoizolaterski radovi na tekućem održavanju krovnih ravni objekta NSRS, reparacija fasadne građevinske stolarije na Domu NS, limarski radovi na tekućem održavanju objekta koje koristi NS, radovi na tekućem održavanju mokrih čvorova Doma Narodne skupštine, rekonstrukcija postrojenja za povišenje pritiska vode u sanitarnoj i hidrantskoj mreži u objektu Kralja Milana 14, tekuće održavanje sala u objektu Kralja Milana 14, tekuće održavanje - AG i zanatski radovi u kuhinji restorana objekta Doma Narodne skupštine, sanacija glavne napojne instalacije pijaće vode i dela sistema kanalizacije za objekat Doma Narodne skupštine, radovi na adaptacija mokrih čvorova u skladu sa potrebama osoba sa invaliditetom, stolarski radovi na reparaciji dotrajale stolarije na objektu Trg Nikole Pašića 13, pranje prozora i zavesa u izvođenju specijalizovanih servisa, pranje i održavanje tekstilnih i podnih obloga i mermernih podova u izvođenju specijalizovanih servisa, zamena dotrajalih tekstilnih podnih obloga, kamenarsko - teracerski, limarski, bravarski i stolarski radovi kao i radovi na zameni habajućeg sloja asfalta na tekućem održavanju objekta Doma Narodne skupštine, tekuće i interventno održavanje vodovodnih i kanalizacionih instalacija, zamena dotrajalih drvenih prozora na objektu Kralja Milana 14, izvođenje specijalističkih radova na restauraciji i konzervaciji umetničkih dela u korišćenju Narodne skupštine, servisiranje instalacija za dojavu i gašenje požara, servisiranje PP aparata i hidranske opreme, odmašćivanje termo blokova, klima komora, čišćenje kotlova opšte ventilacije, pregled sistema tehničke zaštite rezervoara mazuta, sredstva za neplanirane rashode na tekućem održavanju objekata Narodne skupštine za hitne i neodložne radove koji se mogu pojaviti u korišćenu objekata.

Sredstva za ove namene opredeljena su u iznosu od .......... 48.000.000 dinara

4252 - Tekuće popravke i održavanje opreme

Sredstva opredeljena na ekonomskoj klasifikaciji 4252 – Tekuće popravke i održavanje opreme, opredeljena su za finansiranje redovnog održavanja i popravke opreme. Visina ovih sredstava opredeljena je na bazi ugovora o servisnom održavanju opreme u 2014. godini i procenjenih rashoda na bazi tekućih cena materijala i usluga popravki, i to:

- računarska oprema, štampači, konferencijski sistem, telefonski sistem;

- rezervni delovi za računare, birotehnička oprema: servisiranje i održavanje fotokopirnih aparata iz programa "Minolta", "Kanon" i "Rikoh" sa obezbeđivanjem rezervnih delova, servisiranje i održavanje doradnih knjigovezačkih mašina iz programa "Burg" i knjigovezačkih noževa sa obezbeđivanjem rezervnih delova, servisiranje i održavanje štamparskih mašina iz programa "Riso" sa obezbeđivanjem rezervnih delova, servisiranje i održavanje fotokopirnog aparata "Kanon" 8105. Održavanje je po kopiji/kliku i obuhvata rad, rezervne delove i toner, servisiranje i održavanje fotokopirnog aparata "Kanon" 8105, održavanje je po kopiji/kliku i obuhvata rad, rezervne delove i toner, održavanje frankir mašina, uređaja za seckanje papira, mašina za vezivanje paketa po pozivu;

- troškovi održavanja: redovan servis PP aparata i hidrantske opreme, održavanje automatskog sistema dojave i gašenja (obe zgrade), radovi na integraciji sistema dojave požara - 500 javljača požara (zgrada u Kralja Milana 16);

- servisne usluge: servisne usluge specijalizovanih servisa na opravci mašina, uređaja i alata;

- tekuće popravke i održavanje: tekuće održavanje i servisiranje klima sistema, sistema za grejanje, hlađenje i ventilaciju, tapetarsko-dekoraterski radovi na tekućem održavanju mebliranog nameštaja, radovi na održavanju mebliranog i kožnog nameštaja, radovi na održavanju i izradi rolo, lakih zavesa, draperija i roletni, tekuće održavanje i servisiranje split sistema, reparacija starog stilskog nameštaja, tekuće održavanje dve lift - platforme za invalidska kolica, izvođenje konzervatorsko - restauratorskih radova na umetničkim slikama i skulpturama u objektima Narodne skupštine, održavanje telefonske centrale, održavanje mejl servera, održavanje konferencijskog sistema, održavanje audio - video jedinica, ostali troškovi i usluge održavanja: neplanirani, a nastali troškovi održavanja.

Sredstva za ove namene opredeljena su u iznosu od .......... 29.000.000 dinara

##### 4261 – Administrativni materijali

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda Službe Narodne skupštine, namenjen za finansiranje nabavke kancelarijskog materijala, materijala koji se koristi za štampanje, fotokopiranje, snimanje, umnožavanje i koričenje skupštinskih akata, kao i za nabavku službene odeće i sredstava i opreme za ličnu zaštitu na radu.

Sredstva za ove namene opredeljena su u iznosu od .......... 47.750.000 dinara

##### 4263 - Materijali za obrazovanje i usavršavanje zaposlenih

Sredstva opredeljena na ekonomskoj klasifikaciji 4263 – Materijali za obrazovanje i usavršavanje zaposlenih, namenjena su za finansiranje godišnje pretplate na dnevne listove, stručne publikacije i literaturu koju narodni poslanici i zaposleni u Službi Narodne skupštine koriste za svoj rad: pretplate na službene glasnike, službene listove, nabavka zakonskih propisa, kupovina dnevne i mesečne štampe.

Sredstva za ove namene opredeljena su u iznosu od ............ 9.000.000 dinara

4267 - Sredstva za nabavku medicinskog materijala

Sredstva opredeljena na ekonomskoj klasifikaciji 4267 – Sredstva za nabavku medicinskog materijala, namenjena su za finansiranje nabavke medicinskog materijala za lekarsku ekipu u Domu Narodne skupštine.

Sredstva za ove namene opredeljena su u iznosu od ............... 100.000 dinara

##### 4268 - Materijali za domaćinstvo i ugostiteljstvo

Sredstva opredeljena na ekonomskoj klasifikaciji 4268 – Materijal za domaćinstvo i ugostiteljstvo, namenjena su za finansiranje materijala koji se koristi za održavanje higijene u objektima Narodne skupštine. Visina sredstava je opredeljena na bazi potrošnje u prethodnoj godini.

Sredstva za ove namene opredeljena su u iznosu od ............ 7.000.000 dinara

4269 - Materijali za posebne namene

Sredstva na ekonomskoj klasifikaciji 4269 – Materijal za posebne namene, namenjen je za finansiranje rashoda Službe Narodne skupštine, i to: potrošni materijal koji se koristi za rad stolara; vodoinstalatera; električara; frigoriste; telefoniste; kao i materijal za rad birotehnike (matrice, boje, knjigovezačka žica, toner kit, starter i dr.). U okviru ove pozicije opredeljena su sredstva za nabavku rezervnih delova za mašine u Odseku birotehnike koje se koriste za štampanje, umnožavanje, povezivanje i koričenje materijala za pripremu sednica i ostalog materijala, kao i nabavku zastava koje se koriste u protokolarnim aktivnostima u i na objektima koje koristi Narodna skupština, nabavka potrošnog elektro materijala za tekuće održavanje objekata Narodne skupštine, nabavka potrošnog stolarskog i vodoinstalaterskog materijala za tekuće održavanje objekata Narodne skupštine, nabavka potrošnog materijala za državanje čistoće u objektima Narodne skupštinem, nabavka sitnog inventara i pomoćnog sredstva za održavanje higijene, nabavka rezervnih delova za usisivače i potrošnog materijala za njih, nabavka potrošnog materijala za tekuće održavanje sistema centralnog grejanja i klima sistema, nabavka zastava za protokolarne aktivnosti.

Sredstva za ove namene opredeljena su u iznosu od .............5.900.000 dinara

4621 - Tekuće dotacije međunarodnim organizacijama - kontribucije

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, opredeljena su za finansiranje rashoda Službe Narodne skupštine, namenjena su za finansiranje godišnjih kontribucija članarine u Međunarodnim organizacijama, čiji je član Narodna skupština.

Sredstva za ove namene opredeljena su u iznosu od .......... 20.000.000 dinara

|  |  |  |  |
| --- | --- | --- | --- |
| Međunarodna organizacija | Oznaka valute | Godišnji iznos članarine | Plan za 2015. godinu |
| Međunarodne članarine, OEBS | EUR | 4.242 | 555.000,00 |
| Parlamentarna skupština Mediterana | EUR | 33.700 | 4.400.000,00 |
| Interparlamentarna unija | CHF | 18.500 | 2.050.000,00 |
| Parlamentarna skupština Crnomorske ekonomske saradnje | EUR | 79.350 | 10.350.000,00 |
| Interpalamentarna skupština pravoslavlja | EUR | 10.000 | 1.300.000,00 |
| Grupa 12+ | EUR | 596 | 80.000,00 |
| Članstvo generalnog sekretara parlamenata u Uniji | CHF | 400 | 44.000,00 |
| Rezerva (promena kursa i iznosa godišnje članarine) |  |  | 1.221.000,00 |
| U k u p n o: |  |  | 20.000.000,00 |

482 - Porezi, obavezne takse i kazne nametnute od jednog nivoa vlasti drugom

Sredstva opredeljena na ekonomskoj klasifikaciji 482 – Porezi, obavezne takse i kazne nametnute od jednog nivoa vlasti drugom, namenjena su za finansiranje rashoda nastalih na osnovu poreza na imovinu, obaveznih taksi i novčanih kazni i penala.

Sredstva za ove namene opredeljena su u iznosu od .................. 1.000 dinara

483 - Novčane kazne i penali po rešenju suda

Sredstva opredeljena na ekonomskoj klasifikaciji 483 - Novčane kazne i penali po rešenju suda, namenjena su za finansiranje novčanih kazni i penala po rešenju sudova.

Sredstva za ove namene opredeljena su u iznosu od ................... 1.000 dinara

5113 - Kapitalno održavanje zgrada i objekata

Sredstva opredeljena na ekonomskoj klasifikaciji 5113 – Kapitalno održavanje zgrada i objekata, namenjena su za finansiranje sledećih namena, i to:

konzervatorsko-restauratorski radovi na objektu Trg Nikole Pašića 13;

završetak rekonstrukcije instalacija klimatizacije, ventilacije i grejanja sistemi K - 4 - Velika sala i K - 9 - Centralna tehnička režija u objektu Trg Nikole Pašića 13;

rekonstrukcija delova instalacija klimatizacije, ventilacije i grejanja u objektu Trg Nikole Pašića 13;

rekonstrukcija dela instalacija vodovoda i kanalizacije objekta Trg Nikole Pašića 13: adaptacija dela mokrih čvorova u objektu Doma Narodne skupštine;

radovi na dekorativnoj rasveti na objektu Doma Narodne skupštine - dodatni radovi.

Sredstva za ove namene opredeljena su u iznosu od .......... 95.000.000 dinara

5114 – Projektno planiranje

Sredstva opredeljena na ekonomskoj klasifikaciji 5114 – Projektno planiranje, namenjena su za finansiranje sledećih namena: procena izvodljivosti, izrada idejnih projekata i projektne dokumentacije, i to:

- Glavni projekat - elektronski sistem posebne namene (zgrada u Kralja Milana 14), Glavni projekat - video sistem za sve sale u Kralja Milana 14, Glavni projekat - centralna tehnika (zgrada u Kralja Milana 14, CSNU - režija (zgrada u Kralja Milana 14),

- inženjerske usluge izrade projekta, TV i video sistem - novi, reinženjering - sistem analiza službe NS (za obe zgrade), EMP - elektro motorni pogon - dopuna, Glavni projekat - elektronski sistem posebne namene, Glavni projekat - video sistem za sve sale u Kralja Milana 14, Glavni projekat - centralna tehnika,

- inženjerska usluga izrade Glavnog projekta sanacije konstrukcije Doma Narodne skupštine, inženjerske usluge izrade Glavnog projekta izmena i dopuna Glavnog projekta arhitektonsko građevinskih radova za sanaciju, rekonstrukciju i restauraciju zgrade Doma Narodne skupštine vezane za Glavni projekat izmena i dopuna Glavnog projekta klimatizacije, grejanja i hlađenja objekta Doma Narodne skupštine, inženjerske usluge izrade Glavnih projekta izmena i dopuna postojećih Glavnih projekta za objekte koje koristi Narodna skupština, inženjerske usluge izrade Tehničke kontrole tehničke dokumentacije za objekte koje koristi Narodna skupština, Projekat „pomoć u odlučivanju“, projekat „elektronska kartica“, projekat „elektronski potpis“.

Sredstva za ove namene opredeljena su u iznosu od ............ 5.000.000 dinara

5122 - Administrativna oprema

Sredstva opredeljena na ekonomskoj klasifikaciji 5122 – Administrativna oprema, namenjena su za finansiranje sledećih namena, i to:

- oprema za audiovideo sistem za malu salu Doma, audiovideo sistem za tri odborske sale u Domu Narodne skupštine, audiovideo sistem za veliku salu u Domu Narodne skupštine, opremanje dve odborske sale sistemom DCN, osvetljenje za veliku salu u Domu Narodne skupštine, videokamere za Plavi i Zeleni salon u Kralja Milana 14, video kamere za Veliku salu u Domu Narodne skupštine, video kamere za Malu salu u Domu Narodne skupštine, aktivna mrežna oprema za računarsku mrežu; kontrolni sistemi, uvođenje elektronskog potpisa, sistem za skladištenje dokumenata;

- nabavka tipskog kancelarijskog nameštaja i nameštaja izrađenog po meri radi zamene starog u oba objekta za 300 kancelarija sa oko 600 formiranih radnih mesta sa mobilijarom prosečne starosti veće od 10-15 godina, koji je potrebno periodično zanavljati;

-nabavka stilskog kancelarijskog nameštaja izrađenog po meri i uzorku;

- nabavka split sistema radi zamene starih, dotrajalih i neispravnih u objektu Kralja Milana 14-16, u kojima se terenutno koriste uglavnom split sistem prosečne starosti veće od 10 godina, kao i radi ugradnje u prostorijama koje ih do sada nisu ni imale u objektu Trg Nikole Pašića 13;

- nabavka opreme za upodobljavanje objekata Narodne skupštine sa zakonskom regulativom vezanom za primenu zakona o tajnosti podataka;

- računari: radne stanice za Veliku salu u Domu Narodne skupštine, 100 računara (trenutno u Narodnoj skupštini je oko 500 računara u upotrebi a svake godine se nabavlja po 100 računara radi zanavljanja jer se smatra da računar starosti 6 godina nije adekvatan za rad), mrežni štampači: laserski, obični, A4, A3, kolor, multifunkcionalni štampači, portni svičevi (48 - port za VoIP), portni svičevi (8 - port za VoIP), Rack UPS 1U, telefoni – VoIP, sistem za virtuelizaciju;

- televizori;

- mobilni telefoni;

- aparati za fotokopiranje i umnožavanje: fotokopir aparat u boji velikog kapaciteta radi zamene postojećeg, aparat fotokopirnog aparata u boji malog kapaciteta, štampartske mašine A-4, mašina za šivenje žicom, daktilo papučica "Scripta Net" za potrebe stenobiroa radi zamene postojećeg;

- multimedijalna i konferencijska oprema za sale u zgradi u Kralja Milana 14 i Domu Narodne skupštine i prevodilački kabinet (5) u Domu Narodne skupštine;

- prijemnici za simultano prevođenje, instalacioni materijal za audio - video;

- alati, sitan inventar za majstore i merna oprema, usisivači (zamena starih, nespravnih), pomoćna grejna tela i oprema za domaćinstvo (nabavka tepiha – zamena starih, pohabanih i otpisanih), kolica za potrebe kurira.

Sredstva za ove namene opredeljena su u iznosu od ......... 37.000.000 dinara

5151 - Nematerijalna imovina

Sredstva opredeljena na ekonomskoj klasifikaciji 5151 – Nematerijalna imovina, namenjena su za finansiranje sledećih namena, i to: ESB (Enterprise Service Bus) jedinstvena i univerzalna softverska komponenta, UAS (User management, Authentication and Security) Softverski sistem za upravljanje korisničkim profilom-evidencije, uloge, autentifikacija, elektronski potpis, MRS (Material Resources management System) softverski sistem za upravljanje materijalnim resursima-oprema, konfiguracije, dobavljači, održavanje, garancije, antivirus softver, licence za razni softver, dopuna softvera M.S za upravljanje videom, novi softver za audio snimanje, sistem za skladištenje podataka, softver za prevođenje „Trados“, softverska aplikacija za izradu baze podataka za rad biblioteke i za ostale nepredviđene namene.

Sredstva za ove namene opredeljena su u iznosu od ............5.000.000 dinara

\* \* \*

**Programska aktivnost** 1.3 - podrška u radu Republičke izborne komisije

##### U skladu sa članom 39. stav 2. Poslovnika Republičke izborne komisije, Republička izborna komisija podnosi Narodnoj skupštini finansijski plan potrebnih sredstava za redovan rad. U skladu sa članom 35. Zakona o izboru narodnih poslanika, kojim je propisano da uslove za rad Republičke izborne komisije obezbeđuje Narodna skupština, finansijski plan Republičke izborne komisije sastavni je deo skupštinskog budžeta, koji utvrđuje Odbor Narodne skupštine za administrativno-budžetska i mandatno-imunitetska pitanja, u postupku i na način utvrđen Zakonom o Narodnoj skupštini i Poslovnikom Narodne skupštine.

##### Predlog finansijskog plana Republičke izborne komisije za redovan rad u 2015. godini sačinjen je u skladu sa Uputstvom ministra finansija za pripremu budžeta Republike Srbije za 2015. godinu i projekcija za 2016. i 2017. godinu.

Predlogom finansijskog plana za 2015. godinu planirana su sredstva u ukupnom iznosu od 26,047,000 dinara i namenjena su za pokrivanje troškova redovnog rada Republičke izborne komisije.

Projekcija potrebnih sredstava za naknade članova Republičke izborne komisije u okviru ekonomske klasifikacije 4161 zasnovana je na istim parametrima na kojima je zasnovan Finansijski plan za 2014. godinu, a u skladu sa Odlukom o naknadama i drugim troškovima vezanim za rad Republičke izborne komisije 02 broj 120-163/09 od 15. jula 2009. godine i Zakonom o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14).

Povećanja sredstava u odnosu na Finansijski plan za 2014. godinu predviđena su u okviru sledećih ekonomskih klasifikacija:

- 4221 – Troškovi službenih putovanja u zemlji, s obzirom na to da je, u skladu sa Odlukom o razrešenju imenovanju članova i zamenika članova Republičke izborne komisije („Službeni glasnik RS“, broj 51/14), povećan broj članova i zamenika članova Republičke izborne komisije sa prebivalištem van teritorije grada Beograda. Osim toga, potreba za uvećanim sredstvima za ovu namenu uslovljena je i novim nadležnostima Republičke izborne komisije u vezi sa izborom članova nacionalnih saveta nacionalnih manjina, nakon donošenja Zakona o izmenama i dopunama Zakona o nacionalnim savetima nacionalnih manjina 23. maja 2014. godine,

- 4233 – Usluge obrazovanja i usavršavanja zaposlenih, s obzirom na to da je konstatovano da sredstva obezbeđena Finansijskim planom za 2014. godinu na ime kotizacije za učešće Republičke izborne komisije na Godišnjoj konferenciji Asocijacije evropskih izbornih zvaničnika (ACEEEO) nisu bila dovoljna da pokriju stvarne troškove.

U skladu sa navedenim uputstvom ministra finansija za pripremu budžeta Republike Srbije za 2015. godinu i projekcija za 2016. i 2017. godinu, u odnosu na Finansijski plan za 2014. godinu, predviđena su umanjenja sredstava na ekonomskim klasifikacijima 4161 – Nagrade članovima komisija, 4231 – Administrativne usluge, 4235 – Stručne usluge, 4239 – Ostale opšte usluge, 4261 – Administrativni materijal i 4621 – Tekuće dotacije za međunarodne članarine.

##### 416 – Nagrade zaposlenima i ostali posebni rashodi

Sredstva na ekonomskoj klasifikaciji 4161 – Nagrade članovima komisija, opredeljena su za naknade članovima Republičke izborne komisije i zaposlenima u Službi Narodne skupštine angažovanim za potrebe Republičke izborne komisije, a utvrđena su u iznosu manjem nego u 2014. godini, u skladu sa Zakonom o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava („Službeni glasnik RS“, broj 116/14).

U okviru iste ekonomske klasifikacije obezbeđuju se i sredstva za pripadajuće poreze i doprinose, u skladu sa Odlukom Ustavnog suda Broj IUz-128/2011 („Službeni glasnik RS“, broj 114/12) i Zakonom o izmenama i dopunama Zakona o porezu na dohodak građana („Službeni glasnik RS“, br. 47/13 i 48/13-ispravka), prema kojima naknade za rad u Republičkoj izbornoj komisiji više nisu izuzete iz poreskog tretmana.

Sredstva za ove namene opredeljena su u iznosu od ...........22.645.000 dinara

###### 421 – Stalni troškovi

Sredstva na ekonomskoj klasifikaciji 4214 – Usluge komunikacija, opredeljena su za troškove korišćenja mobilnih telefona u skladu sa Odlukom o naknadama i drugim troškovima vezanim za rad Republičke izborne komisije.

Iznos sredstava planiranih na ovoj poziciji je utvrđen na istom nivou kao u Finansijskom planu Republičke izborne komisije za 2014. godinu.

Sredstva za ove namene opredeljena su u iznosu od ..............600.000 dinara

422 – Troškovi putovanja

Sredstva na ekonomskoj klasifikaciji 4221 – Troškovi službenih putovanja u zemlji, planirana su za troškove dolaska na sednice Republičke izborne komisije za članove Republičke izborne komisije sa prebivalištem van teritorije grada Beograda, shodno Uredbi o naknadi troškova i otpremnini državnih službenika i nameštenika („Službeni glasnik RS“, broj 98/07-prečišćeni tekst), a u skladu sa Uredbom o naknadama i drugim primanjima izabranih i postavljenih lica u državnim organima („Službeni glasnik RS“, broj 44/08-prečišćeni tekst i 78/12).

Iznos sredstava planiranih na ovoj poziciji su uvećana u odnosu na Finansijski plan Republičke izborne komisije za 2014. godinu, s obzirom na to da je povećan broj članova i zamenika članova Republičke izborne komisije sa prebivalištem van teritorije grada Beograda, kao i na to da su donošenjem Zakona o izmenama i dopunama Zakona o nacionalnim savetima nacionalnih manjina 23. maja 2014. godine proširene nadležnosti Republičke izborne komisije, a u vezi sa izborom članova nacionalnih saveta nacionalnih manjina.

Sredstva na ekonomskoj klasifikaciji 4222 – Troškovi službenih putovanja u inostranstvo, planirana su za troškove putovanja članova Republičke izborne komisije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

Iznos sredstava planiranih na ovoj poziciji je utvrđen na istom nivou kao u Finansijskom planu Republičke izborne komisije za 2014. godinu.

Sredstva za ove namene opredeljena su u iznosu od ............1.600.000 dinara

423 – Usluge po ugovoru

Sredstva na ekonomskoj klasifikaciji 4231 – Administrativne usluge, opredeljena su za usluge prevođenja.

Iznos sredstava planiranih na ovoj poziciji je umanjen u odnosu na Finansijski plan Republičke izborne komisije za 2014. godinu, u skladu sa Uputstvom ministra finansija za pripremu budžeta Republike Srbije za 2015. godinu i projekcija za 2016. i 2017. godinu.

Sredstva za ove namene opredeljena su u iznosu od ..................50.000 dinara

Sredstva na ekonomskoj klasifikaciji 4233 – Usluge obrazovanja i usavršavanja zaposlenih, opredeljena su za kotizacije radi učešća na Godišnjoj konferenciji Asocijacije evropskih izbornih zvaničnika (ACEEEO) i na drugim skupovima relevantnih međunarodnih organizacija.

Iznos sredstava planiranih na ovoj poziciji je uvećan u odnosu na Finansijski plan Republičke izborne komisije za 2014. godinu, s obzirom na to da sredstva obezbeđena Finansijskim planom za 2014. godinu nisu bila dovoljna da pokriju stvarne troškove.

Sredstva za ove namene opredeljena su u iznosu od ................150.000 dinara

Sredstva na ekonomskoj klasifikaciji 4234 – Usluge informisanja, opredeljena su za usluge štampanja publikacija.

Iznos sredstava planiranih na ovoj poziciji je utvrđen na istom nivou kao u Finansijskom planu Republičke izborne komisije za 2014. godinu.

Sredstva za ove namene opredeljena su u iznosu od ................100.000 dinara

Sredstva na ekonomskoj klasifikaciji 4235 – Stručne usluge, opredeljena su za angažovanje lica za sređivanje arhivske građe Republičke izborne komisije, digitalizaciju izbornog materijala, i za druge stručne usluge.

Iznos sredstava planiranih na ovoj poziciji je umanjen u odnosu na Finansijski plan Republičke izborne komisije za 2014. godinu, u skladu sa Uputstvom ministra finansija za pripremu budžeta Republike Srbije za 2015. godinu i projekcija za 2016. i 2017. godinu.

Sredstva za ove namene opredeljena su u iznosu od ............... 200.000 dinara

Sredstva na ekonomskoj klasifikaciji 4237 – Troškovi reprezentacije opredeljena su u skladu sa Odlukom o naknadama i drugim troškovima vezanim za rad Republičke izborne komisije.

Iznos sredstava planiranih na ovoj poziciji je utvrđen na istom nivou kao u Finansijskom planu Republičke izborne komisije za 2014. godinu.

Sredstva za ove namene opredeljena su u iznosu od ............... 100.000 dinara

Sredstva na ekonomskoj klasifikaciji 4239 – Ostale opšte usluge, opredeljena su za angažovanje lica za premeštanje i izlučivanje bezvrednog registraturskog materijala, za izradu identifikacionih kartica za članove Republičke izborne komisije, koričenje arhivskih knjiga Republičke izborne komisije, i za ostale opšte usluge.

Iznos sredstava planiranih na ovoj poziciji je umanjen u odnosu na Finansijski plan Republičke izborne komisije za 2014. godinu, u skladu sa Uputstvom ministra finansija za pripremu budžeta Republike Srbije za 2015. godinu i projekcija za 2016. i 2017. godinu.

Sredstva za ove namene opredeljena su u iznosu od ............... 200.000 dinara

426 – Materijal

Sredstva na ekonomskoj klasifikaciji 4261 – Administrativni materijal, opredeljena su za finansiranje rashoda za nabavku materijala koji se koriste za izradu, snimanje, umnožavanje i čuvanje akata i drugih materijala nastalih u radu ili u vezi sa radom Republičke izborne komisije.

Iznos sredstava planiranih na ovoj poziciji je umanjen u odnosu na Finansijski plan Republičke izborne komisije za 2014. godinu, u skladu sa Uputstvom ministra finansija za pripremu budžeta Republike Srbije za 2015. godinu i projekcija za 2016. i 2017. godinu.

Sredstva za ove namene opredeljena su u iznosu od ............... 100.000 dinara

462 – Dotacije međunarodnim organizacijama

Sredstva opredeljena na ekonomskoj klasifikaciji 4621 – Tekuće dotacije međunarodnim organizacijama - kontribucije, planirana su za finansiranje godišnje članarine Republičke izborne komisije u Asocijaciji evropskih izbornih zvaničnika (ACEEEO).

Sredstva za ove namene opredeljena su u iznosu od ............... 300.000 dinara

482 – Porezi, obavezne takse i kazne nametnute od jednog nivoa vlasti drugom i 483 – Novčane kazne i penali po rešenju suda

Na ovim funkcionalnim klasifikacijama opredeljena su sredstva za slučaj da Republička izborna komisija bude obavezna da plati poreze, obavezne takse i kazne nametnute od jednog nivoa vlasti drugom, odnosno novčane kazne i penale po rešenju suda.

Iznos sredstava planiranih na ovoj poziciji je utvrđen na istom nivou kao u Finansijskom planu Republičke izborne komisije za 2014. godinu.

Sredstva za rad Republičke izborne komisije za 2015. godinu planirana su u ukupnom iznosu od 26,047,000 dinara.

\* \* \*

PLAN AKTIVNOSTI

U PROCESU EVROPSKIH INTEGRACIJA U 2015. GODINI

*(seminari, konferencije, sastanci)*

|  |  |
| --- | --- |
| Vrsta aktivnosti | Datum/Mesto |
| sastanak Zajedničkog parlamentarnog odbora Evropski parlament – NSRS | Prva polovina godine u Beogradu |
| sastanak Zajedničkog parlamentarnog odbora Evropski parlament – NSRS | Druga polovina godine u Briselu |
|  |  |
| Učešće na 4 seminara koje organizuje Evropski parlament za zemlje zapadnog Balkana i Tursku | Svakog kvartala biće održan po jedan seminar u Briselu |
|  |  |
| Učešće narodnih poslanika na konferencijama sa temama od važnosti za Srbiju koje organizuju članovi Evropskog parlamenta |  |
|  |  |
| Sastanak Radne grupe Procesa saradnje u Jugoistočnoj Evropi (PSJIE) | Parlament Alabanije/Tirana, mart 2015. godine |
|  |  |
| Sastanak Stalnog odbora PS PSJIE | Parlament Alabanije/Tirana, mart 2015. godine |
|  |  |
| Sastanak Opšteg odbora za ekonomiju, infrastrukturu i energetiku | Parlament Bugarske/Sofija  21. mart 2015. godine |
|  |  |
| Sastanak Opšteg odbora za pravosuđe, unutrašnje poslove i bezbednost | Parlament Turske/Ankara, 2015. godine |
|  |  |
| Plenarno zasedanje Parlamentarne skupštinePSJIE i predsednika parlamenata PSJIE | Parlament Albanije/Tirana  maj-jun 2015. godine |
|  |  |
| Konferencija odbora za evropske integracije/poslove PSPJIE (*COSAP*) | Prva polovina godine/Beograd |
|  |  |
| Konferencija odbora za evropske integracije/poslove PSPJIE (*COSAP*) | Druga polovina godine /Albanija |
|  |  |
| Skupovi u organizaciji Regionalnog saveta za saradnju u Sarajevu | Tokom godine 3 puta |
|  |  |
| Sastanak u organizaciji Regionalnog sekretarijata za parlamentaru saradnju u Sofiji | Jednom u toku godine |
|  |  |
| Poseta Delegacije Odbora za evropske integracije Parlamentu Finske | Prvi kvartal 2015, Helsinski |
|  |  |
| Poseta Delegacije Odbora za evropske integracije Parlamentu Nemačke  ­­ | Drugi kvartal 2015, Berlin |
|  |  |
| Poseta Delegacije Odbora za evropske integracije Parlamentu još jedne članice Evropske unije | Treći kvartal 2015, |
|  |  |
| Poseta Delegacije Odbora za evropske integracije Parlamentu još jedne članice Evropske unije | Četvrti kvartal 2015, |
|  |  |
| Dolazak Delegacije Odbora za evropske poslove Holandije[[1]](#footnote-1) | Prva polovina 2014.godine |
|  |  |
| Dolazak delegacije Odbora za evropske poslove i Odbora za spoljne poslove Slovačke | Prva polovina 2014,  Beograd |
|  |  |
| Odvojene posete poslanika Evropskog parlamenta | Tokom godine,  Beograd |
|  |  |
| Konferencija parlamentarnih odbora za poslove Evropske unije – *COSAC* sastanak[[2]](#footnote-2) predsednika u okviru letonskog predsedavanja Savetom Evropske unije | Prva polovina 2015, Riga |
|  |  |
| Sastanak predsednika odbora za ruralne poslove u okviru grčkog predsedavanja Savetom Evropske unije | Prva polovina 2015, Riga |
|  |  |
| Interparlamentarna konferencija za zajedničku spoljnu i bezbednosnu politiku i zajedničku bezbednosnu i odbrambenu politiku u okviru grčkog predsedavanja Savetom Evropske unije | Prva polovina 2015, Riga |
|  |  |
| Sastanak predsednika odbora za obrazovanje, nauku i kulturu i odbora za razvoj informacionog društva  u okviru grčkog predsedavanja Savetom Evropske unije | Prva polovina 2015, Riga |
|  |  |
| Interparlamentarna konferencija o ekonomskom i finansijskom upravljanju u Evropskoj uniji u okviru grčkog predsedavanja Savetom Evropske unije | Prva polovina 2015, Riga |
|  |  |
| 51. konferencija parlamentarnih odbora za poslove Evropske unije (*COSAC*) u okviru grčkog predsedavanja Savetom Evropske unije | Prva polovina 2015, Riga |
|  |  |
| Sastanak predsednika odbora za socijalna pitanja i zapošljavanje u okviru grčkog predsedavanja Savetom Evropske unije | Prva polovina 2015, Riga |
|  |  |
| Sastanak predsednika odbora za zaštitu životne sredine i odbora za državnu upravu i lokalne vlasti*“* u okviru grčkog predsedavanja Savetom Evropske unije | Prva polovina 2015, Riga |
|  |  |
| Sastanak predsednika odbora za spoljne poslove i Parlamentarni forum za demokratiju o razvoju demokratije u okviru grčkog predsedavanja Savetom Evropske unije | Prva polovina 2015, Riga |
|  |  |
| Konferencija parlamentarnih odbora za poslove Evropske unije – *COSAC* sastanak[[3]](#footnote-3) predsednika u okviru predsedavanja Savetom Evropske unije, Luksemburg | Druga polovina 2015, Luksemburg |
|  |  |
| Sastanak predsednika odbora za ruralne poslove u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Interparlamentarna konferencija za zajedničku spoljnu i bezbednosnu politiku i zajedničku bezbednosnu i odbrambenu politiku u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Sastanak predsednika odbora za obrazovanje, nauku i kulturu i odbora za razvoj informacionog društva  u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Interparlamentarna konferencija o ekonomskom i finansijskom upravljanju u Evropskoj uniji u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| 51. konferencija parlamentarnih odbora za poslove Evropske unije (*COSAC*) u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Sastanak predsednika odbora za socijalna pitanja i zapošljavanje u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Sastanak predsednika odbora za zaštitu životne sredine i odbora za državnu upravu i lokalne vlasti*“* u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Sastanak predsednika odbora za spoljne poslove i Parlamentarni forum za demokratiju o razvoju demokratije u okviru italijanskog predsedavanja Savetom Evropske unije | Druga polovina 2015, Luksemburg |
|  |  |
| Dunavska konferencija | Druga polovina 2015, Beograd |

1. Upućen poziv o.g. [↑](#footnote-ref-1)
2. Spisak sastanaka i konferecija koje organizuje italijansko predsedavanje napravljen je na osnovu kalendara aktuelnog predsedavanja Savetom Evropske unije Litvanije od 1.jula do 31.decembra 2013. [↑](#footnote-ref-2)
3. Spisak sastanaka i konferecija koje organizuje italijansko predsedavanje napravljen je na osnovu kalendara aktuelnog predsedavanja Savetom Evropske unije Litvanije od 1.jula do 31.decembra 2013. [↑](#footnote-ref-3)